Kombinasi Ubatan bagi Rawatan Hipertensi

Anda mengalami hipertensi? Jika hanya satu ubatan tidak membantu meringankan situasi tersebut, doktor anda mungkin akan memilih kombinasi ubatan bagi menurunkan semula tekanan darah anda. Ada beberapa kajian saintifik di mana kombinasi rawatan lebih membantu pesakit mengawal tekanan darah mereka berbanding penggunaan hanya satu ubatan. Masa kini, terdapat banyak ubatan diguna dalam kombinasi untuk membantu anda dengan satu matlamat: membebaskan kedua masalah hipertensi serta risiko anda mengalami hipertensi.

Bilakah kombinasi rawatan diperlukan?

Satu ubatan sebenarnya cukup efektif bagi pesakit dengan tekanan darah tinggi taha sederhana, dibuktikan dengan beberapa ujian yang dijalankan bagi menentukan ubatan yang paling efektif. Namun, bagi kes tertentu, satu ubatan tidak dapat membantu menurunkan tekanan dah. Selepas peningkatan dos atau perubahan ubatan, bacaan tekanan darah yang tinggi masih kekal. Ketika inilah ubatan kedua akan perlu ditambah.

Kombinasi rawatan merujuk kepada penambahan ubatan tekanan darah ke atas ubatan pertama bagi meningkatkan kadar keberkesanannya. Kombinasi rawatan bersifat individu, dan disesuaikan menurut keadaan kesihatan setiap pesakit bagi memastikan kawalan secukupnya bagi tekanan darah dan kesan sampingan yang minimal. Untuk sesetengah pesakit dengan tekanan darah yang sangat tinggi, kombinasi rawatan adalah sangat penting walaupun pada permulaan rawatan untuk menjadikan tekanan darah kembali normal.

Apakah kombinasi ubatan diguna bagi rawatan?

Kombinasi ubatan berbeza dengan dos berlainan boleh digunakan merawat keadaan individu.

Diuretik thiazid sendiri biasanya diguna bagi rawatan hipertensi. Namun, diuretik pada dos rendah digabung bersama ubatan lain seperti penglang-beta boleh meningkatkan kadar keberkesanan rawatan. Bila diguna dalam kombinasi, diuretik boleh juga mengakibatkan kesan sampingan yang lebih kurang, dan membantu meningkatkan kesan oenurunan tekanan darah bersama ubatan lain. Sekiranya pesakit dengan tekanan darah tinggi  mengalami retensi cecair, diuretik boleh ditambah.

Perencat ACE atau penghalang reseptor angiotensin boleh menjadi lebih berkesan bila digabung bersaa ubatan lain. Perencat ACE boleh digabung dengan diuretik thiazid atau penghalang laluan kalsium.

Dalam beberapa kes, prencat-beta boleh digunakan sekali bersama perencat-alfa. Ini boleh membantu mereka yang mengalami kedua hipertensi dan pembesaran prostat sebagai kombinasi yang boleh mengawal kedua keadaan serentak.

Kesemua kombinasi dapat disesuaikan menurut individu bagi menguruskan keadaan anda seeloknya. Contohnya, jika kedua ubatan menurunkan kadar jantung, anda akan dimonitor untuk mengelakkan nadi yang lemah. Atau jika anda mengalami asma, doktor anda akan mengelak dari ambilan ubat yang menyebabkan simptom asma.

Bagaimana saya tahu jika kombinasi rawatan adalah berkesan?

Sekiranya tekanan darah anda kembali normal, anda perlu memerhatikan tekanan darah dengan lebih kerap. Bacaan tekanan darah anda akan diambil secara mingguan padamulanya, dan selepas itu berkurangan sekiranya bacaan kekal pada paras normal. Anda perlu berjumpa doktor untuk temujanji yang berterusan. Adalah dicacangkan untuk anda mengukur kadar tekanan darah di rumah untuk melihat bagaimana bacaan berubah sepanjang hari.

Berapa lama saya perlu kekal dalam kombinai rawatan?

Biasanya anda perlu kekal dalam kombinasi rawatan untuk beberapa tempoh. Doktor anda mungkin mengurankan rawatan sekiranya bacaaan tekanan darah kekal normal sepanjang setahun. Ubatan membantu mengangkat masalah tekanan darah, tapi tidak dapat menyembuhkan sepenuhnya.

Jangan hentikan pengambilan tanpa konsultasi doktor. Pastikan bekalan ubatan di rumah mencukupi dan isi semula sebelum ianya habis. Tekanan darah anda mungkin naik mendadak dan mengakibatkan komplikasi yang teruk jika dihentikan secara tiba-tiba.

Apakah kekebalan hipertensi?

Kekebalan hipertensi ialah keadaan di mana tekanan darah kekal tinggi walaupun kombinasi rawatan bagi tiga jenis ubatan hipertensi diberi. Adalah dianggarkan seramai 30% mereka yang mengalami darah tinggi akan mengalami keadaan ini. Usia tua dan obesiti adalah dua faktor utama untuk kekebalan hipertensi menurut American Heart Association.

Sebelum menentukan diagnosis kekebalan hipertensi, doktor perlu menyemak sekiranya pesakit memang mengalami keadaan tersebut ataupun mereka tidak kekal atau mengambil ubat secara betul.

“Kot Putih”—keadaan di mana esakit dengan tekanan darah tinggi di dalam ofis doktor, tetapi tidak di rumah, biasa juga disalahtafsir sebagai kekebalan hipertensi. Pengawasan 24-jam bagi tekanan darah biasanya dicadangkan untuk menolak kemungkinan ini.

Pesakit dengan kekebalan hipertensi biasanya mengalami masalah kesihatan yang lain, termasuklah amsalah buah pinggang, diabetes, apnea tidur dan penyakit artereoscklerotik. Maka, bersama rawatan kombinasi mereka, pesakit dengan kekebalan hipertensi mungkin meerlukan rawatan bagi punca kedua hipertensi mereka.

Sebelum melalui mana-mana rawatan kombinasi, semak dengan doktor anda dahulu untuk sebarang persoalan. Kekalkan ubatan yang dipreskribsi, dan maklumkan segera sekiranya anda mengalami kesan sampingan atau masalah sewaktu mengambil ubatan.

Anda mungkin berminat membaca artikel:

Hipertensi: 4 Peringkat Yang Perlu Anda Tahu

7 Langkah Untuk Mengurangkan Prehipertensi

Adakah Pengambilan Garam yang Tinggi Mendorong Kepada Hipertensi?


5 Tabiat Menyebabkan Bibir Kering

Bibir adalah bahagian yang penting dalam penampilan diri. Walau bagaimanapun, tidak ramai yang memberikan perhatian kepada bibir atau memberikannya penjagaan yang diperlukan. Banyak faktor yang menyumbang kepada bibir kering dan kita akan menemui 5 daripadanya dalam artikel ini.

Dehidrasi

Bibir kering boleh disebabkan oleh dehidrasi.cSebagai contoh, jika anda tidak memenuhi pengambilan air yang disyorkan dalam sehari, bibir anda akan terjejas. Ia akan menjadi luka dan kering serta menjadi kurang seksi.

Menjilat bibir

Kebanyakan orang suka melakukannya tanpa sedar. Kadangkala ia sudah menjadi satu tabiat. Ada juga yang melakukannya kerana menyangka air liur boleh melembapkan bibir mereka. Apa pun sebabnya, ada tidak perlu melakukannya. Memandangkan bibir tidak mengandungi dan tidak boleh menghasilkan lapisan minyak semula jadi yang tebal seperti kulit, ia cenderung untuk menjadi lebih kering selepas air liur tersejat.

Pelindung matahari

Pada musim panas apabila anda pergi ke pantai atau berjoging di luar, penting untuk memberikan perlindungan pada badan dan bibir anda. Pelindung matahari muka yang biasa adalah berkesan tetapi anda mungkin mahu menggunakan dalam balsem bibir yang mengandungi SPF kerana ia mempunyai kesan kelembapan yang lebih efektif.

Anda juga perlu memakai pelindung bibir pada musim sejuk. Cuaca sejuk dan angin di luar membuatkan bibir merekah. Tambahan pula, tak banyak cahaya matahari yang dapat dilihat tetapi sinar UV dilaporkan menjadi lebih kuat dan menyebabkan lebih banyak kerosakan.

Ubat

Sesetengah jenis ubat-ubatan seperti accutane, propranolol atau prochlorperzazine boleh membuatkan bibir anda pecah. Sila berunding dengan doktor anda tentang kesan-kesan sampingan yang mungkin berlaku sebelum mengambil sebarang ubat-ubatan. Ingat untuk memberitahu doktor jika bibir anda menjadi sangat kering, tidak stabil dan mula berdarah.

Vitamin

vitamin memainkan peranan penting dalam kesihatan bibir. Kekurangan beberapa vitamin dan penggunaan yang berlebihan boleh menyebabkan beberapa kesan pada bibir anda.

Vitamin B-3 boleh mengekalkan kelembapan bibir manakala vitamin B-12 membantu proses penyembuhan. Zink menggalakkan pertumbuhan sel dan vitamin-A membantu penghasilan minyak semula jadi pada bibir. Oleh itu, jangan lupa untuk membekalkan badan anda dengan sumber vitamin yang baik. Sila berbincang dengan doktor peribadi anda sebelum mengambil vitamin tambahan kerana terlalu banyak vitamin-A boleh membuatkan bibir anda mengelupas.

Rawatan

Terdapat banyak penyelesaian yang ada untuk menyembuhkan dan melindungi bibir anda. Pertama sekali, cara yang tertua dan paling tradisional adalah untuk minum air yang banyak, sekurang-kurangnya 2 liter sehari. Kedua, membawa dan memakai balsem bibir SPF sepanjang masa. Seterusnya, tambah lebih banyak sayur-sayuran dalam diet anda untuk mendapatkan khasiatnya. Akhir sekali, buang tabiat menjilat, menggigit atau mengunyah bibir anda.


Penghidap Tiroid Nak Menyusukan Bayi? Amalkan 7 Langkah Selamat Ini

Penting bagi bayi menyusu badan memandangkan ia boleh mempengaruhi tahap tumbesaran terutamanya pada 6 bulan pertama selepas kelahiran. Namun tahukah anda,
 penyakit tiroid boleh mempengaruhi keupayaan badan
 anda untuk menghasilkan susu?

Baca artikel ini untuk mengetahuinya dengan lebih lanjut.

Perihal penyakit tiroid dan kaitannya dengan susu badan

Tiroid adalah kelenjar yang terdapat di hadapan leher manusia. Ia boleh merembeskan hormon yang turut memainkan peranan penting dalam penghasilan hormon prolaktin dan oksitosin.

Kedua-dua hormon tersebut terlibat dalam proses
penghasilan dan pengeluaran susu badan
.

Berikut merupakan sedikit maklumat berkenaan dengan penyakit tiroid yang boleh mengganggu bayi menyusu badan.

Organ tiroid kurang aktif (hipotiroidisme)

Boleh didiagnosis apabila ujian darah mendapati paras hormon TSH tinggi manakala paras hormon T3/T4 rendah.

Mereka yang mengalaminya akan
menunjukkan gejala seperti kulit kering
, masalah kemurungan, kelesuan, rambut gugur, kurang tenaga, mudah lupa, sembelit, kekerapan haid meningkat dan kebengkakan kelenjar tiroid.

Lazimnya mereka yang mengalami masalah ini didiagnosis dengan penyakit Hashimoto.

Gantian hormon tiroid merupakan satu kaedah rawatan yang lazim terutamanya bagi penghidap yang hamil atau sedang menyusu badan.

Semasa hamil, jika keadaan ini tidak terkawal, ia boleh menyebabkan masalah tekanan darah tinggi dan bayi lahir kurang berat.

Ibu dengan masalah hipotiroidisme
 akan mengalami kesukaran untuk menyusu badan akibat proses penghasilan susu yang sedikit.

Terdapat banyak kajian yang menunjukkan masalah hipotiroidisme boleh menyebabkan kesan buruk terhadap paras hormon oksitosin.

Kelenjar tiroid terlebih aktif (hipertiroidisme)

Boleh didiagnosis apabila paras hormon TSH rendah dan paras hormon T3/T4 tinggi.

Mereka yang mengalaminya boleh menunjukkan gejala seperti berdebar-debar, perpeluhan, tubuh menggeletar, kram otot, kelesuan,
 hilang berat badan tanpa sebab
, sensitif terhadap haba, cirit-birit, kekerapan haid rendah dan kebengkakan kelenjar tiroid.

Penyakit paling lazim berkait dengan masalah hipertiroidisme adalah penyakit Grave.

Kehamilan boleh menyebabkan peningkatan perkumuhan hormon T3 dan T4. Keadaan ini boleh melegakan simptom terutamanya ketika ibu hamil berada dalam trimester kedua dan ketiga. Namun, simptom masalah ini boleh kembali selepas proses kelahiran selesai.

Proses penyakit ini boleh menyebabkan impak negatif terhadap paras hormon prolaktin dan oksitosin. Ini
akan mengganggu bayi menyusu badan
.

Ibu hamil dengan masalah hipertiroidisme tidak terkawal berisiko mengalami kelahiran pramatang, preeklampsia, tumbesaran janin terhad dan peningkatan risiko mortaliti bagi ibu dan bayi.

Kajian menunjukkan ubat propylthiouracil (PTU) adalah ubat terbaik bagi ibu menyusu badan berikutan ia hanya keluar dalam jumlah yang sedikit melalui susu badan ibu. Keadaan ini tidak akan memberikan sebarang impak terhadap fungsi tiroid bayi.

Methimazole juga boleh digunakan. Namun, bayi perlu dipantau secara berkala.

Disfungsi tiroid pospartum

Terjadi dalam 5 hingga 7% kehamilan.

Wanita yang
mempunyai masalah kencing manis jenis 1
 dan merokok; masing-masing berisiko 3 kali ganda untuk mendapat masalah ini.

Simptom yang boleh dialami adalah tidak tahan sejuk, kulit kering, kelesuan, tidak boleh menumpukan perhatian dan sakit badan.

Keadaan kesihatan ini lazimnya bermula dengan aspek hipertiroidisme untuk beberapa minggu. Kemudian ia akan berubah kepada hipotiroidisme untuk beberapa bulan.

Isu berkaitan dengan tiroid boleh mempengaruhi
keupayaan badan untuk menghasilkan susu ibu
.

Oleh sebab paras hormon tiroid berubah ketika hamil dan kelahiran anak, ujian secara berkala perlu dibuat untuk memastikan tahap kesihatan ibu berada pada paras optimum.

Bergantung kepada jenis ubat yang digunakan, keadaan bayi juga perlu dipantau secara kerap untuk memastikan tiada komplikasi berlaku akibat kesan sampingan ubat yang diambil oleh ibu.

Langkah yang boleh diambil untuk membolehkan bayi menyusu badan

Antara langkah yang boleh diambil adalah:

Membuat pemeriksaan secara berkala dengan doktor bagi memastikan anda berada dalam keadaan baik.

Anda perlu berlatih teknik untuk mengeluarkan susu.

Menggunakan ubat semburan pitosin atau oksitosin bagi
membekalkan hormon tambahan untuk mengeluarkan susu
.

Membuat urutan payudara bagi memudahkan pergerakan susu keluar.

Memicit payudara sedikit ketika anak sedang menyusu badan. Tekanan yang dihasilkan boleh membantu memancut susu keluar daripada payudara.

Menggunakan ubat galactagogue. Ubat ini hanya berkesan jika susu boleh keluar dan paras hormon tiroid anda seimbang. Ia boleh digunakan sebagai rawatan sokongan.

Tangguhkan ujian atau rawatan radioaktif sehingga anda tidak perlu menyusu badan lagi.

Konklusi

Penyakit tiroid boleh mengganggu
keupayaan badan untuk menghasilkan susu ibu
.

Keadaan ini boleh memberikan
implikasi buruk kepada bayi yang sedang membesar
.

Sekiranya anda menghidap masalah tiroid dan ingin menyusukan bayi, rujuk doktor perubatan untuk nasihat kesihatan.


Diet: Piramid Makanan Atau #SukuSukuSeparuh?

Nutrisi adalah pengambilan makan yang dianggap berkaitan dengan keperluan diet tubuh. Pemakanan yang baik, diet yang mencukupi, seimbang dengan aktiviti fizikal biasa adalah asas kesihatan yang baik. Nutrisi yang buruk boleh menyebabkan pengurangan imuniti, peningkatan kerentanan terhadap penyakit, perkembangan fizikal dan mentak yang merosot dan mengurangkan produktiviti.

Diet dan penyakit tidak berjangkit (NCD)

Berdasarkan laporan
World Cancer Research Fund,
 apa yang kita makan dan status pemakanan kita boleh menjejaskan penyakit kardiovaskular, beberapa jenis kanser dan diabetes. Makanan, diet dan status pemakanan, termasuk berat badan berlebihan dan obesiti, juga dikaitkan dengan tekanan darah tinggi dan kolesterol darah, dan penentangan terhadap tindakan insulin. Keadaan ini bukan sahaja faktor risiko untuk NCD, tetapi punca utama daripada penyakit itu sendiri.

Menurut laporan Pertubuhan Kesihatan Dunia (WHO), obesiti di seluruh dunia telah meningkat tiga kali ganda sejal 1975. Pada tahun 2016, lebih daripada 1.9 bilion orang dewasa, 18 tahun dan warga tua, mempunyai berat badan berlebihan. Daripada jumlah itu lebih daripada 650 juta adalah obes. 39% daripada orang dewasa berumur 18 tahun ke atas berlebihan berat dan 13% adalah obes.

Kebanyakan populasi dunia tinggal di negara di mana berlebihan berat badan dan obesiti membunuh lebih ramai orang berbanding yang kurang berat badan. Bagaimanapun, obesiti boleh dicegah.

Piramid makanan atau pinggan sihat?

Panduan Diet Malaysia (MDG) diperkenalkan bertujuan untuk mempromosikan makan secara sihat dan kehidupan yang sihat bagi mencegah masalah pemakanan, termasuk NCD melalui pendidikan.

Dengan pembentukan MDG, Piramid Makanan Malaysia juga diperkenalkan telah disemak semula pada tahun 2010 (Gambar rajah 4). Piramid Makanan yang dibentuk dijadikan sebagai panduan bagi jenis dan jumlah makanan yang boleh

digabungkan untuk dimakan sebagai diet yang sihat (MDG 2010).

Namun, hari ini kebanyakan cenderung memilih dan mengamalkan kaedah pemakanan Pingga Sihat Malaysia atau lebih dikenali sebagai #SukuSukuSeparuh berbanding piramid makanan.

Oleh itu, bagi memudahkan orang ramai mengamalkan pemakanan secara sihat, Pinggan Sihat Malaysia telah dihasilkan sebagai alat visual untuk merancang makanan untuk setiap hidangan. Ia menunjukkan jumlah makanan yang perlu dimakan bagi setiap kumpulan untuk hidangan utama, seperti rajah 5 di bawah.

Sumber: Panduan Pinggan Sihat

Kekeliruan pengkelasan piramid makanan dan panduan pinggan sihat

Jika diperhatikan, secara kasar pengamal diet mungkin akan mengalami kekeliruan apabila melihat pengkelasan makanan pada piramid makanan dan pinggan sihat seolah-olah tidak selari.

Perbezaan ketara ini kelihatan pada hidangan yang memerlukan anda mengambilnya dengan size hidangan yang besar. Pada pramid makanan, nasi, mee, biji-bijirin, produk bijirin dan ubi perlu diambil paling banyak atau kerap. Bagaimanapun, dalam panduan pinggan sihat,  buah-buahan dan sayur-sayuran lebih menjadi keutamaan.

Oleh itu, sebelum memulakan diet adalah lebih baik anda berbincang dan berunding dengan pakar pemakanan atau doktor anda terlebih dahulu untuk mendapatkan pelan diet yang bersesuaikan supaya tidak menjejaskan keadaan kesihatan anda.

Hello Health Group
 tidak menyediakan nasihat perubatan, diagnosis, atau rawatan.


Hidung Anak Berdarah Sebab Cuaca Panas? Ini Cara TERPANTAS Untuk Hentikannya!

Alamak, kesiannya hidung anak berdarah! Sebagai ibu bapa, kita tidak dapat lari daripada kecemasan kecil sebegini. Selalunya, hidung berdarah dikaitkan dengan cuaca yang panas. Namun, apakah punca hidung berdarah bagi kanak-kanak?

Kepada ibu bapa yang berhadapan dengan kecemasan ini, jangan risau! Hidung berdarah jarang sekali menandakan masalah yang serius. Malah, ia selalunya akan berhenti dalam masa 10 minit.

Masalah hidung berdarah juga amat lazim dalam kalangan kanak-kanak, terutamanya yang
duduk di kawasan dengan cuaca panas.

Tisu di dalam hidung amat lembut dan dilapisi saluran darah yang mudah pecah. Jadi, ia mudah terluka dan menyebabkan pendarahan.

Namun, jika anak kerap mengalami hidung berdarah, apa yang perlu ibu bapa lakukan? Bagaimana pula jika masalah hidung berdarah itu berlaku terlalu kerap? Bila ibu bapa perlu bawa anak berjumpa doktor?

Mari ketahui jawapannya dalam artikel di bawah.

Untuk mendapatkan lebih banyak info tentang Keibubapaan, sila dapatkannya
di sini.

Punca hidung berdarah bagi kanak-kanak

Walaupun hidung berdarah jarang berlaku disebabkan penyakit yang serius, namun pendarahan boleh terjadi
disebabkan luka atau kecederaan tertentu.

Punca hidung berdarah bagi kanak-kanak mungkin berbeza. Ada yang berlaku disebababkan kecederaan. Ada juga yang terjadi kerana penyakit tertentu.

Kadangkala, anak kita akan tercakar bahagian dalam hidung dan menyebabkan pendarahan. Cuaca panas juga boleh menyebabkan hidung berdarah.

Tetapi,
hati-hati jika anak terhantuk
 sehingga hidung mereka berdarah. Jika ini berlaku, bawa anak berjumpa doktor dengan serta-merta.

Kanak-kanak yang menghidap penyakit kronik tertentu seperti fibrosis sista mungkin akan mengalami pendarahan yang kerap.

Sama jugalah dengan kanak-kanak yang mempunyai
masalah pembekuan darah seperti hemofilia
 atau penyakit von Willebrand. Kadangkala, pendarahan boleh berlarutan dalam tempoh yang lama.

Ketahui lebih lanjut mengenai penyakit Von Willebrand dalam infografik di bawah:

Hidung anak berdarah? Ini cara terpantas untuk hentikannya

Hidung berdarah selalunya tidak akan menyebabkan anak rasa sakit. Walaupun begitu, mereka mungkin akan terkejut dan menangis.

Pastikan anda pujuk anak dan minta mereka berhenti menangis. Jika tidak, makin sukar untuk anda hentikan pendarahan.

Kemudian, lakukan langkah
first aid
berikut:

Minta anak duduk. Condongkan badan mereka ke hadapan dan bukannya ke belakang.

Picit bahagian bawah hidung dengan jari selama 10 minit.

Jangan alihkan jari untuk periksa sama ada pendarahan telah berhenti.
Pembekuan darah mengambil masa yang lama
. Jadi, sediakan jam dan set masa.

Selepas 10 minit, periksa sama ada darah sudah berhenti. Jika belum, picit hidung semula dan sambung selama 10 minit lagi.

Pastikan anak tidak menggaru atau memegang hidung selama beberapa hari untuk pastikan luka sembuh.

Selain memicit hidung, anda juga boleh:

Letakkan kain yang sejuk atau pek ais pada leher anak, lebih-lebih lagi jika anak mengalami pendarahan disebabkan sukan.

Berikan anak air sejuk untuk hilangkan rasa darah.

Minta anak ludahkan darah yang termasuk ke dalam mulut. Darah yang masuk ke dalam mulut boleh menjadi punca hidung berdarah bagi kanak-kanak menjadi semakin teruk.

Kadangkala, punca hidung berdarah bagi kanak-kanak adalah disebabkan masalah lain juga. Oleh sebab itu, pastikan anda bawa anak ke hospital secepat mungkin jika:

Wajah anak bertukar pucat, berpeluh dan tidak dapat memberikan respons yang baik.

Anak anda kehilangan terlalu banyak darah.

Darah berwarna coklat dan nampak seperti serbuk kopi.

Anak muntah darah.

Hidung anak berdarah disebabkan luka pada kawasan kepala.

Baca juga:

Lagi-lagi Masalah Hidung Berdarah Kembali, Cuaca Panas & Kering Puncanya?

Kenapa Hidung Si Kecil Kerap Berdarah? Ada Punca Ibu Bapa Mungkin Tak Sangka!

Cegah pendarahan daripada berlaku lagi

Kadangkala, punca hidung berdarah bagi kanak-kanak tidak dapat dipastikan.

Namun, jika anak kerap alami pendarahan ringan, ada beberapa langkah yang boleh ibu bapa lakukan untuk mencegahnya.

Gunakan
alat pelembap udara di bilik anak
. Walau bagaimanapun, pastikan anda kerap membersihkannya untuk elakkan pertumbuhan bakteria atau kulat.

Ajar anak supaya tidak mengorek hidung dengan terlalu kasar. Potong kuku mereka dan biarkan ia sentiasa pendek.

Sapukan jeli petroleum atau pelembap di dalam hidung anak. Ini dapat memastikan bahagian dalam hidung anak sentiasa lembap.

Jumpa doktor untuk memastikan masalah hidung berdarah yang anak alami bukan disebabkan oleh alahan atau penyakit lain.

Jangan sesekali merokok berdekatan anak.

Kesimpulan

Walaupun kita telah berjaga-jaga, kadangkala anak kita
masih akan alami masalah hidung berdarah
. Jangan risau, kerana ia selalunya tidak berbahaya dan bukanlah sesuatu untuk dirisaukan.

Ada banyak punca hidung berdarah bagi kanak-kanak. Dalam kebanyakan kes, anak kita mungkin telah melukakan bahagian dalam hidung dengan mainan atau kuku mereka.

Namun, untuk kes yang lebih serius, pastikan anda bawa anak berjumpa doktor ENT untuk pemeriksaan lanjut. Doktor boleh melakukan diagnosis dan menentukan masalah sebenar anak.


7 Tip “Bonding” yang Mampu Membantu Perkembangan Otak Anak Anda

Sejurus selepas kelahiran, bayi yang baru lahir secara semulajadinya akan mendambakan sentuhan, belaian, dakapan, pelukan, ciuman, pujian serta dodoian daripada ibu bapanya. Ini bukan sahaja dapat membantu mengeratkan “bonding” ataupun ikatan antara anak dengan ibu bapa malahan dapat membantu perkembangan otak anak mereka.

Jalinan ikatan yang kukuh antara ibu bapa dengan anak sangat penting untuk perkembangan intelektual, rohani dan fizikal anak-anak. Sesetengah ibu bapa mungkin akan merasakan jalinan ini secara semulajadi dengan bayi mereka manakala setengah lagi mungkin memerlukan masa yang lebih lama untuk mengukuhkan jalinan ini. Pakar menyatakan bahawa ibu bapa perlu sentiasa memberi perhatian yang secukupnya kepada anak mereka selain memastikan keperluan dan keinginan mereka dipenuhi.

Berikut merupakan 7 tip “bonding” yang anda boleh gunakan untuk membantu perkembangan otak bayi secara positif dan efektif:

Kesihatan pranatal

Paling asas, sentiasa pastikan anda mendapatkan nutrisi, melakukan senaman dan penjagaan pranatal yang secukupnya ketika hamil. Ini sangat perlu memandangkan otak anak anda akan berkembang dalam lingkungan 100 bilion sel di antara minggu keenam dan kelima kehamilan.

Sentuhan dan belaian

Ini sangat membantu untuk menunjukkan kepada anak anda bahawa mereka disayangi dan diperlukan oleh anda. Ini sekaligus membuat mereka mudah berasa tenang dan kurang stres apabila bersama anda. Si kecil yang bersikap tenang mudah mengadaptasi persekitaran, bunyi, tekstur dan bau di sekeliling mereka.

Respons terhadap setiap kelakuan anak anda

Kukuhkan pengetahuan emosi anak anda. Sebagai contoh, jika anak anda senyum kepada anda, balas senyuman mereka, anggukkan kepala dan berbual dengan mereka. Ini dapat membantu mengajar anak anda untuk berkomunikasi dengan individu lain kelak. Ini juga sekaligus dapat membantu anak anda berasa lebih selamat di samping anda.

Bantu anak anda menjalinkan ikatan dengan individu penting selain ibu bapa

Bantu anak anda menjalinkan ikatan yang kukuh dengan beberapa individu yang penting dalam hidup mereka contohnya sepupu atau ibu bapa saudara mereka. Ini dapat membantu anak anda belajar dan memahami kepentingan mempunyai jalinan ikatan yang kukuh terhadap individu yang disayangi.

Berbual bersama anak anda

Saintis menekankan bahawa masa yang paling sensitif untuk otak anak anda bertindakbalas dengan bahasa adalah ketika mereka berusia lima tahun. Oleh itu, gunakan peluang ini untuk memperkenalkan pelbagai perkataan kepada mereka. Kanak-kanak yang mempunyai pengetahuan yang baik mengenai perkataan akan berkembang menjadi pembaca dan penulis yang baik kelak.

Membaca bersama anak anda

Apabila anda membaca bersama anak anda, ini tidak langsung akan membuat otak mereka bertindakbalas dengan anda. Dudukkan mereka di riba anda dan bacakan cerita yang menarik untuk didengar oleh anak anda. Jadikan cerita kegemaran mereka sebagai rutin anda bersama bagi menguatkan lagi tindakbalas otak mereka dengan anda.

Bermain bersama anak anda

Seni, muzik serta pergerakan dalam tarian dapat membantu anak anda mengembangkan skil motor, memupuk kreativiti serta merangsang kedua-dua belah otak mereka yang digunakan untuk belajar.

Anda tidak perlu risau atau berasa serba salah sekiranya anda tidak mampu menjalinkan ikatan antara anda dengan anak anda dengan cepat. Tidak semua ibu bapa yang dapat melakukannya. Anda perlu bersabar kerana ikatan itu akan menjadi kukuh dari masa ke semasa.

Mencipta ikatan yang kukuh dengan anak anda memerlukan usaha, pembelajaran serta pemahaman yang baik. Kadangkala, ia akan menyebabkan keletihan, kerisauan dan kegusaran. Akan tetapi, ia akan mendatangkan hasil yang memusakan sekiranya anda mampu bersabar dalam proses menjalinkan ikatan dengan anak anda.

Jika anda masih mempunyai sebarang kesulitan atau kebimbangan terhadap permasalahan ini, segera berjumpa dengan pakar untuk mendapatkan khidmat nasihat.

Hello Health Group
 tidak menyediakan nasihat perubatan, diagnosis, atau rawatan.


Slipped Disc: Apakah Rawatannya?

Apabila disc atau cakera di antara tulang belakang tergelincir keluar, ia berpotensi menekan urat saraf berhampiran sehingga menyebabkan rasa sakit serta boleh mengganggu fungsi urat saraf terbabit. Keadaan ini disebut sebagai
slipped disc
 atau gelinciran cakera.

Bagaimana diagnosis slipped disc dibuat?

Individu terbabit kebiasaannya mengadu sakit belakang yang mungkin menjalar ke bahagian belakang punggung, paha dan betis. Doktor akan menjalankan pemeriksaan fizikal untuk mengenal pasti karakter rasa sakit tersebut serta kedudukannya.

Sebagai permulaan, X-ray mungkin akan dilakukan. Dalam sesetengah kes, ujian lain seperti CT scan, myelogram dan MRI turut dijalankan bagi mengesahkan diagnosis terutamanya jika terdapat simptom yang lebih serius seperti lemah otot, kebas, serta gagal menahan air kencing dan najis.

Pembedahan mungkin diperlukan dalam kes tertentu

Slipped disc mempunyai tahap yang berbeza. Setiap tahap dirawat dengan kaedah tertentu.

Bagi kes ringan yang tidak melibatkan tekanan serius ke atas urat saraf, rawatan konservatif kebiasaannya menjadi pilihan. Pesakit dinasihatkan untuk menjaga postur badan agar duduk lurus dan tidak membongkok kerana ia akan membuatkan cakera membonjol ke luar. Kerja-kerja fizikal yang berat juga perlu dielakkan bagi mengurangkan lagi tekanan ke atas tulang belakang.

Ubat-ubatan seperti ubat tahan sakit, anti-radang, dan pengendur otot mungkin diberikan untuk mengawal rasa sakit serta memudahkan pesakit menjalani aktiviti harian. Fisioterapi dan senaman bagi menguatkan otot belakang turut membantu mengawal simptom serta mempercepatkan proses pemulihan.

Bagi sesetengah pesakit, teknik
lumbar traction
didapati berkesan. Teknik ini dilakukan dengan menarik pinggang pesakit menggunakan pemberat bagi meregangkan ruas antara tulang belakang seterusnya mengurangkan tekanan antara tulang belakang tersebut.

Namun jika keadaan adalah lebih serius, rawatan konservatif mungkin tidak berkesan. Pembedahan diperlukan untuk membebaskan urat saraf terbabit daripada tekanan. Kes yang memerlukan pembedahan adalah kurang daripada 10 peratus.

Pembedahan tersebut dijalankan menggunakan kamera X-ray khas di dalam bilik bedah. Ia hanya melibatkan bukaan yang kecil pada kulit untuk membuang cakera yang terbabit.


Penjagaan Gigi Bagi Pesakit Jantung

Bagi kebanyakan orang, penjagaan gigi hanya lawatan doktor yang biasa. Walau bagaimanapun, apabila ia melibatkan penyakit jantung, adalah dinasihatkan untuk mengambil langkah berjaga-jaga. Jika anda mempunyai mana-mana keadaan jantung di bawah, baca untuk mengetahui apa yang harus dipertimbangkan sebelum pemeriksaan gigi anda.

Serangan jantung

Jika anda mengalami serangan jantung, anda perlu menyemak dengan doktor anda untuk melihat sama ada anda perlu menunggu seketika atau tidak. Biarkan doktor gigi anda mengetahui mengenai apa-apa ubat yang anda mungkin ambil. Sesetengah ubat-ubatan jantung (mencair darah, contohnya) boleh menyebabkan komplikasi serius semasa prosedur oral. Anda juga perlu bertanya kepada doktor gigi sama ada dia mempunyai oksigen atau nitrogliserin di kliniknya jika anda memerlukannya.

Tekanan darah tinggi

Ubat untuk tekanan darah tinggi boleh memberi kesan seperti:

Pengurangan air liur

Perubahan rasa

Pembengkakan gusi

Sekiranya anda mengalami keadaan tersebut, tanyakan kepada doktor gigi anga tentang nasihat mengenai prosedur lain kebersihan oral untuk menyelesaikan masalah anda. Pastikan doktor gigi anda mengetahui reaksi potensi anda terhadap epinefrin yang terkandung dalam pelbagai jenis anestesia supaya dia boleh menggunakannya
 dengan berhati-hati.

Strok

Jika anda mengambil pencair darah untuk strok sebelum prosedur pergigian, maklumkan kepada doktor gigi anda kerana ia boleh menyebabkan pendarahan besar semasa pembedahan oral. Ia mungkin menyebabkan strok dengan pengurangan air liur atau masalah pada otot muka anda. Anda juga perlu meminta doktor gigi anda mengenai cara untuk menyesuaikan diri dengan keadaan ini dan menjaga kebersihan mulut dengan baik.

Sakit dada

Ubat sakit dada boleh meningkatkan pertumbuhan gusi, yang mana ia boleh dipulihkan dengan pembedahan gusi. Jika keadaan anda tidak stabil, anda harus mengelakkan sebarang prosedur pergigian yang tidak penting. Jika berlaku kecemasan, prosedur pergigian mesti dilakukan di hospital dengan pemantauan jantung.


Alat Muzik, Bagaimana Ia Membantu Perkembangan Kanak-kanak?

Muzik boleh dikatakan sebagai satu elemen penting dalam kehidupan atau budaya kita. Ini terbukti apabila diperhatikan bahawa muzik hadir dalam kebanyakan aspek kehidupan seperti televisyen, teater, filem, cuti, perayaan sehingga termasuklah dalam upacara atau majlis tertentu. Bayangkan dunia tanpa muzik, pasti agak sukar bukan!

Malahan, bagi bayi, sejak lahir ibu bapa secara nalurian menggunakan muzik untuk menenangkan kanak-kanak, menyatakan rasa sayang dan kegembiraan, serta untuk perhubungan dan interaksi. Ibu bapa boleh membina naluri semulacjadi ini dengan mempelajari bagaimana muzik boleh memberi kesan kepada perkembangan anak, meningkatkan kemahiran sosial, dan memberi manfaat kepada kanak-kanak dari semua peringkat umur.

Faktor Pemilihan Alat Muzik untuk Anak Anda

Sekiranya anda memulakan anak anda dengan alat muzik yang salah, mereka mungkin tidak mahu memainkan sebarang instrumen sama sekali. Kunci dengan kanak-kanak, muzik adalah untuk membantu kanak-kanak berasa selesa dengan proses pembelajaran. Berikut faktor mempengaruhi pemilihan instrumen untuk anak anda.

Umur

Faktor pertama yang perlu dipertimbangkan ialah usia. Di bawah umur dua tahun, alat muzik terbaik untuk kanak-kanak adalah mainan khas untuk bayi dan kanak-kanak seperti drum kecil atau piano mainan. Kanak-kanak kecil tidak boleh memahami konsep muzik dengan baik, jadi biarkan mereka berseronok dengan mainan muzik untuk kanak-kanak.

Jadi, walaupun anak anda tidak kekal dengan instrumen pertamanya, adalah lebih baik untuk mereka memilih yang lain pada kemudiannya. Selain itu, mengetahui asas-asas akan memudahkan mereka belajar instrumen lain juga.

Jantina

Kebanyakan orang tidak mahu mengetahui bahawa jantina itu boleh menjadi faktor pemilihan alat muzik. Hakikatnya, sesetengah ibu bapa dan guru mendorong stereotaip ke kanak-kanak setiap masa. Sebagai contoh, seruling atau klarinet, paling sering dimainkan oleh perempuan, sementara anak lelaki biasanya bermain trumpet dan saksofon. Walau bagaimanapun, stereotaip seperti ini mula memudar pada hari ini. Oleh itu, biarkan anak anda memilih instumen yang mereka suka, tidak kira apa yang difikirkan orang lain.

Saiz dan berat

Kegusaran dan kekecewaan muncul apabila kanak-kanak cuba mempelajari cara bermain instrumen yang besar. Da juga menyatakan bahawa alat muzik yang tidak bersesuaian dengan kanak-kanak boleh menimbulkan ketegangan, yang mana menyebabkan keletihan, kekecewaan dan ketegangan otot.

Jadi, pertimbangkan berat. Ini kerana seorang kanak-kanak boleh memegang instrumen yang berat selama beberapa saat tetapi bukannya selamat 30 minit latihan. Disebabkan ini terdapat instrumen dalam bentuk kecil, khas untuk kanak-kanak. Mencari saiz yang sesuai untuk anak anda adalah penting kerana mereka tidak akan menikmati instrumen jika terlalu besar.

Bunyi dan penghasilan bunyi

Anak anda tidak akan berusaha memainkan instrumen jika mereka tidak suka bunyi. Sebagai contoh, jika anak anda suka cara perakam berbunyi dan menikmati
covering
 untuk menghasilkan muzik, itu adalah pilihan terbaik untuk mereka. Yang penting ialah mereka menikmati dalam bermain instrumen.

Alat Muzik Terbaik untuk Kanak-kanak Belajar

Pembelajaran muzik adalah mengenai berkomunikasi, ekspresi dan mengembirakan diri anda. Alat muzik terbaik untuk kanak-kanak boleh menggalakkan pendengaran dan memberi tumpuan.
Berikut beberapa alat muzik yang sesuai untuk kanak-kanak.

Piano atau
keyboard

Ini adalah antara instrumen yang menjadi pilihan kebanyakan ibu bapa. Perlu diketahu bahawa belajar bermain piano atau papan kekunci sangat istimewa kerana ia membentuk asas muzik yang begitu banyak. Ini adalah salah satu daripada beberapa instrumen di mana semua unsur-unsur muzik (melodi, keharmonian, irama dan dinamik) dapat dinyatakan di semua tahap kerumitan. Bukan itu sahaja, ia adalah instrumen yang sangat jelas untuk belajar yang mana bermula dengan hanya menekan satu kekunci dan menjadi batu loncatan yang hebat untuk kanak-kanak kemudian bergerak ke instrumen lain.

Ukulele

Apa yang bagus tentang ukulele adalah saiznya yang kecil. Ukulele adalah permulaan saiz yang sempurna untuk kanak-kanak dan ia boleh menjadi sangat mudah untuk mereka belajar beberapa chords dan memainkan lagu-lagu biasa dalam masa yang singkat.

Gendang/Drum

Ibu bapa selalunya mahu anak-anak mereka menjadi lebih tenang, tidak terlalu bising. Tetapi drum sangat menyeronokkan dan boleh menjadi outlet yang hebat untuk kanak-kanak yang berhadapan dengan keagresifan. Dengan gendang, segala sesuatu yang dibina sekitar irama dan pelajar gendang tidak semestinya perlu belajar keharmonian atau aspek tertentu dari teori muzik yang boleh menjadi mental dan mengubah kebanyakan pelajar muzik.

Berita baik untuk ibu bapa hari ini, kini terdapat sejumlah kit gendang elektronik di pasaran yang mengakibatkan ruang yang lebih senyap manakala anak anda bermain dan mendengar pada fon kepala. Ini memberi mereka semua manfaat dari gendang, dan mereka hanya dapat berlatih dengan fon kepala untuk menjadikan salah satu instrumen paling kuat menjadi salah satu yang paling senyap!

 Recorder
, seruling atau klarinet

Secara teknikal, salah satu daripada alat peniup yang paling mudah adalah recorder. Banyak sekolah akan mempunyai kelas
recorder
berkumpulan dan carta penjajaran mudah mungkin cukup untuk ibu bapa untuk mengajar anak. Kebanyakan guru menggunakan
recorder
sebagai instrumen pengenalan atau asas berbanding seruling atau klarinet, yang mana kedua-duanya menggunakan sistem jari yang sama.
Recorder
sangat mudah alih dan ia mengajar teknik-teknik permulaan penting, teknik pernafasan dan kedudukan jari. Sebaik sahaja kanak-kanak menghabiskan masa dengan
recorder
, mereka akan bersedia untuk mengatasi mouthpieces seruling atau klarinet, atau instrumen tuipan yang lain yang lebih sukar.

Biola/Violin

Biola pasti mempunyai keluk pembelajaran yang lebih curam daripada beberapa instrumen lain. Ini kerana bermain biola memerlukan ketangkasan manual dan telinga yang baik untuk intonasi yang dimajukan serentak. Sekiranya anak anda boleh meneruskan peringkat awal dengan biola, maka mereka akan menuju ke arah memahami keindahan instrumen ini.

Terdapat pelbagai jenis alat muzik. Sama ada anda dan anak anda membuat keputusan mengenai pemilihannya, berikan anak anda peluang untuk menyelami sisi kreatif mereka.

Manfaat Belajar Muzik

Kebanyakan orang khususnya ibu bapa berminat mempelajari lebih lanjut mengenai pengaruh muzik terhadap perkembangan kanak-kanak. Kanak-kanak berpotensi dipengaruhi oleh muzik dalam beberapa cara.

Satu kajian di Hospital Kanak-kanak Boston, manfaat lain kepada memainkan alat muzik adalah sebagai keupayaan untuk menguruskan masa dan perhatian pemikiran organisasi dan kawalan tingkah laku. Ini penting dalam konteks akademik dan sosial yang berkembang. Walau bagaimanapun, seperti duit syiling, muzik juga mempunyai dua sisi berbeza.

Berikut manfaat muzik terhadap perkembangan kanak-kanak.

Meningkatkan kemahiran akademik

Muzik dan matematik sangat saling berkaitan. Dengan memahami rentak, irama, dan skala, kanak-kanak belajar bagaimana untuk membahagikan, membuat pecahan, dan mengenali corak. Ia kelihatan sambungan muzik otak anak untuk membantu dia dengan lebih baik memahami bidang matematik lain. Apabila umur kanak-kanak semakin meningkat, mereka akan mula membaca lagu, memanggil memori jangka pendek dan akhirnya ingatan jangka panjang mereka. Menggunakan peranti mnemonik untuk melakukannya adalah kaedah yang kemudiannya boleh digunakan untuk kemahiran memori yang lain, kata Mary Larew, guru biola Suzuki di Neighborhood Music School di New Haven, Connecticut. Kelas instrumen muzik juga memperkenalkan kanak-kanak muda kepada fizik asas. Sebagai contoh, memetik tali pada gitar atau biola mengajar kanak-kanak mengenai getaran harmonik dan simpatik. Malah instrumen bukan tali, seperti drum dan vibraphone, memberi kanak-kanak lebih tua peluang untuk meneroka prinsip saintifik ini.

Membangunkan kemahiran fizikal

Instrumen tertentu, seperti perkusi (
percussion
), membantu kanak-kanak mengembangkan koordinasi dan kemahiran motor kerana ia  memerlukan pergerakan tangan, lengan, dan kaki. Instrumen jenis ini sangat bagus untuk kanak-kanak yang bertenaga tinggi, kata Regester Kristen, Pengurus Program Awal Kanak-kanak di Sherwood Community Music School di Columbia College Chicago. Instrumen bertalidan papan kekunci, seperti biola dan piano, memerlukan tindakan yang berbeza dari tangan kanan dan kiri anda secara serentak. Instrumen bukan sahaja dapat membantu mengembangkan kedwicekatan (
ambidexterity
), tetapi ia juga boleh menggalakkan kanak-kanak menjadi selesa dalam kedudukan yang tidak selesa secara semula jadi. Juga meningkatkan penyelarasan dan menyempurnakan masa boleh menyediakan kanak-kanak untuk hobi lain, seperti tarian dan sukan.

Memupuk kemahiran sosial

Kelas berkumpulan memerlukan interaksi dan komunikasi rakan sebaya, yang menggalakkan kerja berpasukan, kerana kanak-kanak harus bekerjasama untuk membuat
crescendo
atau
accelerando
, iaitu kekuatan bunyi tempo muzik. Sekiranya seorang kanak-kanak bermain alatnya terlalu kuat atau mempercepatkan terlalu cepat, dia perlu menyesuaikan diri. Adalah penting bagi kanak-kanak mengetahui dan memahami bahagian masing-masing dalam kumpulan yang lebih besar.

Meningkatkan disiplin dan kesabaran

Pembelajaran instrumen mengajar kanak-kanak mengenai kepuasan yang ditangguhkan. Biola, misalnya, mempunyai lekuk pembelajaran yang curam. Sebelum anda boleh membuat satu bunyi, anda mesti belajar bagaimana untuk memegang biola, bagaimana untuk memegang busur, dan ke mana untuk meletakkan kaki anda. Bermain  instrumen mengajar anak-anak untuk bertahan dalam tempoh latihan melibatkan jam, bulan, dan kadang-kadang tahun sebelum mencapai matlamat tertentu, seperti persembahan dengan band atau solo. Malah, latihan persendirian di rumah memerlukan perhatian yang sangat fokus untuk 10 minit pada satu masa.

Bagi pembeajaran berkumpulan, di mana pelajar belajar memainkan instrumen yang sama dalam kumpulan juga meningkatkan kesabaran, kerana anak-anak harus menunggu giliran mereka untuk bermain secara individu. Dan untuk menunggu giliran mereka dan mendengar rakan-rakan mereka bermain, kanak-kanak belajar untuk menunjukkan rasa hormat kepada rakan-rakan mereka, duduk diam dan diam selama tempoh masa tertentu, dan menjadi pernuh perhatian.

Meningkatkan harga diri

Pembelajaran menawarkan forum di mana kanak-kanak boleh belajar menerima dan memberikan kritikan yang membina. Menukarkan maklum balas negatif ke dalam perubahan positif membantu membina keyakinan diri. Pembelajaran berkumpulan, khususnya, boleh membantu kanak-kanak memahami bahawa tiada siapa, termasuk diri mereka atau rakan sebaya mereka sempurna, dan setiap orang mempunyai ruang untuk penambahbaikan.

Selain itu, pendedahan diri di khalayak ramai adalah kemahiran penting sama ada anda menjadi ahli muzik profesional atau tidak. Kemahiran ini mudah dialihkan kepada orang ramai. Dan, tentu saja, apabila seorang kanak-kanak cukup maju, dia akan memiliki kemahiran muzik yang akan membantunya menonjol.

Memperkenalkan kanak-kanak kepada budaya lain

Dengan mempelajari dan memainkan pelbagai instrumen, kanak-kanak dapat mengetahui bagaimana muzik memainkan peranan penting dalam budaya lain. Sebagai contoh, bongos dan timbales boleh memperkenalkan kanak-kanak kepada gaya muzik Afrika dan Kuba. Walaupun biola zaman moden mempunyai asas di Itali, belajar memainkannya mendedahkan kanak-kanak kepada muzik klasik yang dipopularkan oleh pemuzik Jerman dan Austria. Oleh itu,adalah penting untuk membiasakan kanak-kanak dengan budaya lain pada usia muda kerana ini memupuk pemikirn terbuka tentang dunia dan tradisi di luar yang mereka tahu.

Bagaimana Menggalakkan Anak Anda Bermain Alat Muzik?

Selepas memilih alat muzik yang baik untuk anak anda, penting untuk meningkatkan semangat anak-anak untuk belajar bagaimana memainkan instrumen. Menggalakkan anak anda belajar alat muzik tidak berhenti dengan hanya membeli instrumen dan menyerahkan kepadanya. Beberapa perkara yang boleh anda lakukan untuk meningkatkan semangat anak-anak anda ialah:

Menyanyi atau mendengar lagu di dalam kereta, ataupun semasa anda melakukan kerja-kerja rumah dan semasa anak bermain. Gunakan instrumen muzik yang mudah untuk kanak-kanak dapati. Anda juga boleh membeli mainan muzik yang mesra kanak-kanak dan letakkannya di dalam bilik anak anda.

Pastikan anak anda diberikan peluang untuk menyanyi dan bermain alat muzik ringkas, bergoyang/menari mengikut muzik dan mencipta muzik. Anda juga boleh bertanyakan kepada guru mereka lagu yang sering dimainkan di kelas supaya anda juga boleh turut menyanyi bersama anak di rumah.

Dapatkan mereka tutor yang akan memastikan anak anda aktif dalam latihan untuk menjadi pemain yang lebih baik serta membantu mereka mengekalkan tahap disiplin yang tinggi.

Benarkan mereka belajar dengan lagu yang mereka suka.

Puji mereka apabila prestasi mereka bertambah baik, ini akan menjadikan mereka lebih gigih untuk memperoleh lebih banyak penghargaan daripada anda.

Bawa anak anda ke persembahan muzik ‘live’, terutama yang dibuat untuk kanak-kanak prasekolah. Dan, selepas menyaksikan konsert bersama-sama, rangsang anak anda untuk melakukan persembahan untuk anda sekeluarga di rumah.

Kesan Negatif Muzik

Muzik tidak selalu datang dengan melodi sahaja,ia bersama lirik. Bagaimana anda memilih lagu kegemaran? Mungkin kerana melodi, tetapi yang paling penting adalah lirik dan pantulannya tentang keadaan semasa anda. Perkara yang sama berlaku untuk remaja dan kanak-kanak (kanak-kanak berumur 8 hingga 10 tahun secara mendalam mendengar muzik secara purata 1 jam sehari). Lirik pada masa kini telah memberi tumpuan lebih kepada topik tabu seperti seks, dadah, keganasan, kematian, pembunuhan, bunuh diri, atau penyalahgunaan bahan.

Pada tahun 1999, Institut Media Nasional mendapati setiap sepuluh teratas (top ten) CD pada masa itu mengandungi sekurang-kurangnya satu lagu dengan keutamaan seksual. Jumlah itu harus lebih tinggi berikutan 17 tahun telah berlalu. Mungkin terdapat hujahan bahawa orang mendengar lagu-lagu ini untuk tujuan yang menghiburkan semata-mata tetapi dalam beberapa tahun kebelakangan ini, ada persatuan yang dibuat antara penggunaan dadah dan alkohol dengan muzik tarian elektronik (EDM).

Selain itu, kajian menunjukkan bahawa muzik juga berfungsi sebagai peramal risiko kerana keupayaan reflektifnya terhadap emosi negatif remaja. Rock, heavy metal dan beberapa genre yang sama juga dilaporkan akan dikaitkan dengan kadar bunuh diri yang lebih tinggi. Tambahan pula, perkauman atau diskriminasi jantina dimasukkan ke dalam beberapa lagu popular mungkin mengganggu pendengar memikirkan diskriminasi terhadap orang lain.

Muzik umumnya merupakan sumber yang hebat untuk pembangunan kanak-kanak tetapi sisi gelapnya menimbulkan kebimbangan. Dengan ketersediaan yang luas dengan Internet, TV, atau sumber media lain, kanak-kanak dan pemuda mendengar muzik hampir pada bila-bila masa sementara ibu bapa tidak benar-benar tahu apa yang anak-anak mereka dengar. Oleh itu, banyak tugasan perlu dilakukan dalam keibubapaan untuk mencegah kanak-kanak daripada terjejas dengan teruk.

Baca juga:

Mengapa Perlu Memperkenalkan Muzik kepada Kanak-kanak Prasekolah?

Bermain Muzik Membantu Otak Untuk Lebih Menumpukan Perhatian

Manfaat Terapi Muzik Yang Mungkin Anda Tidak Ketahui


Jika Penyakit Hati Hepatitis C Tidak Dirawat, Ini 12 Kesannya Pada Tubuh Anda!

Tahukah anda bahawa jenis penyakit hepatitis C yang tidak dirawat boleh mendatangkan kesan kepada tubuh?
Tak percaya?
Dalam artikel ini, Hello Doktor kongsikan 12 keadaan yang boleh berlaku kepada tubuh anda akibat penyakit hati.

Untuk mendapatkan lebih banyak info tentang Sistem Penghadaman, sila dapatkannya
di sini.

Jenis penyakit hepatitis C

Seorang individu dengan jenis penyakit hepatitis C boleh mengalami keadaan tersebut tanpa anda mengetahuinya.

Selepas dijangkiti,
hepatitis C kronik
 boleh merosakkan tubuh secara senyap.

Jangkitan yang dialami mungkin mengambil masa beberapa tahun atau dekad untuk mengembangkan gejalanya.

Malangnya, apabila anda menyedari jangkitan yang berlaku, virus tersebut mungkin telah menjejaskan
fungsi tubuh
 anda.

Mendapatkan rawatan sewajarnya untuk penyakit ini dapat menghentikan virus, sebelum ia boleh menyebabkan kesakitan.

Kesan jenis penyakit hepatitis C pada tubuh jika tidak dirawat

Akibat daripada
hepatitis yang tidak dirawat
 ini, ia boleh menyebabkan komplikasi kesihatan serius!

Antaranya:

#1. Masalah hati

Sudah tentu jangkitan ini akan menjejaskan
fungsi hati
. Virus akan mengakibatkan organ ini bengkak.

Tanpa rawatan yang betul, ia boleh berkembang menjadi masalah hepatitis C kronik.

Untuk jangka masa panjang, ia boleh menyebabkan:

Sirosis atau parut pada hati

Kanser hati

Kegagalan hati

#2. Masalah saluran darah kesan jenis penyakit hepatitis C

Mereka dengan penyakit hati ini boleh mendapat keadaan yang dikenali sebagai cryoglobulinemia.

Ia berlaku apabila protein tertentu dalam darah melekat bersama dalam
cuaca sejuk.
 Keadaan itu mengakibatkan pengumpulan darah pada saluran yang boleh menyekat aliran darah.

Kesannya? Berlaku pembengkakan dan kerosakan. Keadaan ini boleh menjejaskan kulit, organ, saraf dan sendi.

Masalah lain yang boleh timbul adalah kurang penghasilan sel darah putih untuk melawan jangkitan atau platelet – membantu
pembekuan darah.

Wujud juga risiko untuk individu tersebut mudah mengalami lebam atau bintik merah/ungu di bawah kulit – tanda gangguan pendarahan yang dikenali sebagai purpura thrombocytopenic imun.

#3. Kanser

Penyakit hati ini juga meningkatkan risiko anda untuk mendapat
limfoma bukan Hodgkin
 – barah berkembang pada
sistem imun
.

Virus ini juga meningkatkan kemungkinan untuk
menghidap barah hati
 dan saluran hempedu.

Baca juga:

#4. Gula dalam darah tinggi, punca jenis penyakit hepatitis C tidak dirawat

Jangkitan hepatitis C boleh menyukarkan sel-sel tubuh untuk menyerap gula daripada makanan yang dimakan.

Ia mengakibatkan pankreas mengeluarkan lebih banyak insulin – hormon berfungsi memindahkan gula ke dalam sel.

Kesannya kandungan gula yang tertinggal dalam darah akan meningkat. Jika berlanjutan, tubuh boleh berhenti bertindak balas terhadap kesan insulin.

Akibatnya anda boleh menghidap
diabetes jenis 2
.

#5. Sakit sendi dan otot

Arthralgia adalah sakit sendi yang biasa terjadi kepada mereka dengan penyakit hati hepatitis C.

Masalah arthritis
 berkaitan dengan hepatitis C juga boleh terjadi.

Selain itu, wujud risiko untuk mengalami fibromyalgia – punca sakit badan dan otot – bagi mereka dengan hepatitis jenis ini.

Kesan jenis penyakit hepatitis C tidak dirawat #6. Penyakit buah pinggang

Risiko pesakit dengan penyakit hati ini untuk mendapat masalah buah pinggang jangka panjang adalah 40% lebih tinggi berbanding mereka yang tidak dijangkiti.

Jika tidak mendapatkan rawatan sewajarnya, ia akan meningkatkan risiko keperluan menjalani
rawatan dialisis
 berkala pada masa hadapan.

#7. Masalah jantung

Masalah hati ini juga dikaitkan dengan
pengerasan arteri – aterosklerosis.

Ia cenderung menyebabkan anda mengalami strok,
serangan jantung
 dan masalah jantung lain.

#8. Masalah kesihatan mental

Kesihatan mental turut boleh terjejas di mana anda boleh berdepan kesukaran mengingati sesuatu atau untuk fokus.

Keadaan lain yang boleh dialami adalah mudah berasa letih dan penat.

#9. Masalah saraf

Risiko mengalami
masalah kerosakan saraf
 – neuropati periferi – menyebabkan sensasi menyucuk, kebas atau terbakar pada kaki mahupun tangan.

Keadaan lain – paresthesia – rasa kesemutan atau kebas pada kulit.

#10. Osteosklerosis

Jarang berlaku tetapi menyakitkan.

Ia menyebabkan pembentukan tulang baharu lebih cepat daripada yang dapat diserap tubuh, terutama pada kaki.

#11. Artritis reumatoid

Jangkitan jenis penyakit hepatitis C akan mengaktifkan
sistem imun
 untuk melawan virus.

Disebabkan virus ini membiak dalam darah dan hati, sistem kekebalan tubuh akan sentiasa berjaga.

Kesannya mengakibatkan diagnosis
artritis reumatoid
 bersama penyakit reumatik lain.

Kesan jenis penyakit hepatitis C tidak dirawat #12. Masalah kulit

Masalah kulit berkaitan hepatitis ini adalah kulit melecet, bertompok, lebam,
keguguran rambut,
 dan kegatalan.

Vitiligo antara keadaan biasa terjadi – menyebabkan kehilangan warna pada wajah, siku, lutut dan pergelangan tangan.

Merawat penyakit hati hepatitis C

Mendapatkan rawatan untuk jenis penyakit hepatitis C ini boleh mencegah masalah kesihatan, memulihkan atau mengelakkannya menjadi semakin teruk.

Ia juga penting bagi mengurangkan risiko penularan jangkitan kerana penyakit hati ini boleh merebak melalui darah seperti luka atau perkongsian barangan peribadi tanpa sengaja.

Melakukan pemeriksaan doktor adalah antara cara terbaik untuk menentukan sama ada anda menghidap hepatitis C atau tidak.


Susu Ibu Ada Bakteria?

Susu ibu adalah merupakan sumber pemakanan terbaik buat bayi. Kebaikannya meliputi aspek genetik, khasiat pemakanan, imuniti badan, psikologi dan sosioekonomi dalam meningkatkan tahap kesihatan ibu yang menyusu dan anak yang disusu. Namun begitu, tahukah anda bahawa susu ibu mengandungi bakteria? Ikuti artikel ini untuk maklumat selanjutnya.

Rekomendasi terkini adalah untuk memberikan
susu badan eksklusif
 iaitu pemberiannya tanpa sebarang makanan atau minuman yang lain sehingga bayi berusia enam bulan. Terdapat pelbagai jenis kebaikan yang dapat diekstrak daripada susu ibu. Artikel ini akan membincangkan kesan susu ibu terhadap populasi
mikrobiota
 di dalam usus bayi.

Mikrobiota? Apa tu?

Mikrobiota dan mikrobioma adalah dua perkataan yang membawa maksud yang sama. Kedua-duanya merujuk kepada populasi mikroorganisma seperti bakteria, virus dan
archaea
yang hidup di segenap tubuh manusia. Ia merupakan salah satu faktor penting dalam menentukan tahap kesihatan seseorang individu.

Setiap manusia mempunyai jumlah populasi mikrobiota yang berbeza. Perbezaan ini bergantung kepada faktor gaya hidup, gaya pemakanan dan sumber mikrobiota semasa kecil. Ia penting dalam memastikan keteraturan fungsi fisiologikal tubuh badan. Gangguan pada ekosistem populasi mikrobiota akan meningkatkan risiko untuk mendapat jangkitan.

Susu ibu adalah merupakan sumber mikrobiota terbaik buat bayi. Beberapa dekad yang lalu, pengkaji menganggapnya sebagai sumber makanan yang steril (tiada mikroorganisma) sehingga terbukti bahawa ia mengandungi beberapa spesis bakteria seperti
Staphylococcus
,
Streptococcus
dan lain-lain.

Agak sukar untuk kita siasat asal usul mikroorganisma yang terdapat di dalam susu ibu. Ia mungkin datang daripada susu itu sendiri, kulit ibu semasa menyusukan anak atau mikrobiota yang berasal dari mulut bayi, ditelan sewaktu menyusu. Namun apa yang pasti, bayi yang diberikan susu ibu mempunyai populasi mikrobiota berbeza dengan bayi yang diberikan susu formula.

Peranan susu ibu dalam pembentukan populasi mikrobiota usus

Pada tahun 2016, kajian telah menunjukkan proses pemindahan mikrobiota dari ibu kepada bayi telah pun bermula sepanjang tempoh kehamilan. Namun, proses pendedahan bayi kepada populasi besar mikrobiota ibu bergantung kepada kaedah ibu bersalin, penggunaan antibiotik sebelum bersalin dan penyusuan anak.

Saluran faraj ibu mempunyai jumlah populasi mikrobiota yang tinggi. Bayi yang dilahirkan melalui kaedah
C-Section
 (pembedahan) tidak melalui ruang ini, maka, populasi mikroorganisma tersebut tidak dapat dipindahkan kepada bayi. Namun begitu, ibu mempunyai alternatif lain untuk memastikan perkembangan mikrobiota yang sihat dalam usus anak iaitu pemberian susu badan.

Kajian yang dibuat pada tahun 2018 telah mendapati bahawa kunci kepada pembentukan komposisi dan struktur mikrobiota bergantung kepada sama ada bayi tersebut diberi susu ibu atau pun tidak. Pada peringkat awal, bayi yang diberikan susu badan mempunyai populasi bakteria
Lactobacillus
dan
bifidobacteria
sebagai populasi majoriti manakala mereka yang diberikan susu formula mempunyai kepelbagaian jenis populasi bakteria seperti mereka yang berusia 3 tahun.

Lactobacillus
dan
Bifidobacteria
mengeluarkan asid asetik yang tinggi. Fungsinya adalah untuk melindungi usus bayi daripada terkena jangkitan kuman. Bayi yang diberi susu formula tidak mempunyai kepekatan asid asetik yang tinggi maka mereka lebih cenderung untuk terkena jangkitan usus.

Jadi, penting ke untuk ibu memberikan
susu badan eksklusif
 kepada bayi sebelum berumur 6 bulan? Ya, kepentingan untuk tidak mencampurkan pemakanan bayi di bawah 6 bulan itu perlu kerana ia boleh mengubah komposisi mikrobiota di dalam usus bayi. Sebab itulah penting buat ibu untuk tidak mencampurkannya dengan makanan atau minuman lain. Berikanlah susu ibu kepada anak anda kerana itulah pemberian terbaik yang boleh memberi manfaat dalam jangka masa panjang.

Hello Health Group
 tidak menyediakan nasihat perubatan, diagnosis, atau rawatan.


Wanita, Jangan Stres Stres! Ada Cara Untuk Kekal Sihat & Bebas Tekanan, Jom Cuba!

Wanita merupakan makhluk yang luar biasa. Cuba lihat isteri, ibu atau mana-mana wanita yang dekat dengan kita, pasti kita rasa kagum melihat ketabahan dan kecekalan mereka dalam hidup. Sempena Hari Wanita Sedunia 2021, marilah kita bersama-sama mencari cara untuk mengatasi musuh nombor satu wanita iaitu stres.

Bertepatan pula dengan slogan Hari Wanita Sedunia pada 8 Mac tahun ini iaitu ‘Wanita Bangkit Mendepani Cabaran’, inilah masa yang terbaik untuk memerangi stres dalam kalangan wanita.

Tidak dapat dinafikan, wanita berhadapan dengan banyak bentuk tekanan setiap hari.

Kini, wanita bukan sahaja mempunyai kerjaya tersendiri, mereka juga merupakan tonggak utama rumah tangga dan mampu melakukan pelbagai tugas secara serentak.

Tetapi, apa sebenarnya yang membuatkan wanita selalu stres?

Kadangkala, sebagai seorang wanita, kita rasa hairan juga melihatkan kaum Adam yang sentiasa ‘
steady
’. Ini membuatkan kita tertanya-tanya, adakah lelaki dan wanita mempunyai reaksi yang berbeza terhadap stres?

Wanita lebih stres berbanding lelaki

Menurut
American Psychological Association
(APA), dari segi stres, wanita dan lelaki melaporkan mengalami kadar tekanan perasaan yang hampir sama.

Namun, apa yang berbeza ialah wanita merasakan tahap stres yang mereka alami semakin meningkat hari demi hari.

Menurut kaji selidik yang dilakukan oleh APA, hampir 49% daripada responden wanita melaporkan mereka lebih stres jika dibandingkan dengan 5 tahun dahulu.

Malah, jika dibandingkan antara wanita yang bujang dengan yang sudah berkahwin, mereka juga mengalami kadar tekanan yang berbeza. Seperti yang ramai sudah jangka,
wanita berkahwin mempunyai kadar tekanan yang lebih tinggi
 berbanding wanita bujang.

Mereka juga meletakkan markah tekanan mereka pada skala 7, 8, dan 9 daripada 10 berbanding wanita bujang yang meletakkan skala 1 hingga 5. Teruk bukan?

Wanita juga lebih berkemungkinan untuk mengalami stres disebabkan masalah kewangan dan ekonomi berbanding lelaki. Kaum Adam pula lebih berisiko untuk
rasa tertekan disebabkan kerja.

Tambah lagi, wanita juga lebih berisiko untuk mengalami simptom fizikal dan mental apabila tertekan. Oleh sebab itu, mereka lebih berkemungkinan
mengalami sakit kepala
,
kemurungan
 dan mengalami masalah pencernaan jika sedang stres.

Sebab itulah, jangan mudah melatah jika wanita mudah menangis semasa stres. Sebenarnya, itu merupakan salah satu simptom yang mereka alami ketika tertekan!

Cara mengatasi stres sempena Hari Wanita Sedunia!

Semua orang tahu, stres boleh membuatkan fizikal dan emosi anda merosot. Malah,
superwomen
 pun tidak mampu terus bekerja, menjaga anak dan ibu bapa sekali gus tanpa rasa tertekan.

Tidak kiralah apa punca dan simptom yang wanita alami disebabkan stres, kebanyakan besar lebih suka melakukan aktiviti seperti membaca, mendengar muzik dan menonton televisyen untuk mengawal stres masing-masing berbanding bersenam atau
berjumpa pakar psikologi.

Tidak mengapa, semua orang ada cara tersendiri untuk mengawal stres. Di sini, kami ingin kongsikan 5 cara untuk mengatasi stres yang mungkin berkesan untuk wanita:

1.
Jangan lupa bersosial untuk atasi stres

Walau betapa sibuk pun anda, cuba cari masa untuk bersosial bersama-sama kawan-kawan atau orang yang tersayang.

Menurut laman sesawang
Johns Hopkins Medicine
, wanita yang
menghabiskan masa berkualiti dengan bersosial
 kurang berisiko untuk mengalami penyakit jantung.

2.
Bersenam dan gerakkan badan anda

Bersenam dapat meningkatkan tahap hormon endorfin di dalam badan. Hormon ini mampu membuatkan anda rasa gembira dan bahagia di samping dapat memastikan jantung kekal sihat.

American Heart Association
 mencadangkan agar kita
melakukan senaman aerobik
 selama 30 minit, 5 hari seminggu.

Jika anda banyak bekerja sambil duduk, amalkan kaedah 20-2-8. Setiap 20 minit yang dihabiskan duduk, pastikan anda berdiri selama 8 minit dan berjalan selama 2 minit.

3. Atasi stres dengan b
ersederhana dalam pemakanan

Jika anda selalu
makan sebagai cara untuk mengatasi stres
, pilih snek yang sihat seperti salad atau kekacang ketika lapar. Elakkan juga terlampau cepat memesan makanan segera ketika anda sedang tertekan.

4.
Wanita, jangan cepat sangat putus asa!

Bak kata orang tua-tua, ada hikmahnya di sebalik semua yang anda alami pada hari ini. Sebagai wanita yang kuat dan cekal, jangan mudah putus asa!

Selain itu, cuba kekal optimis dalam hidup. Ia bukan sahaja akan membuatkan anda lebih tenang, wanita yang optimis juga
lebih jarang mengalami penyakit jantung!

5.
Cari ‘me time’ anda

Kadang-kadang, wanita habiskan terlalu banyak masa untuk orang lain dan jarang fokus terhadap diri sendiri. Mulai hari ini, pastikan anda mempunyai masa untuk diri sendiri atau ‘me time’.

Gunakan masa tersebut untuk menjaga diri anda, makan dengan lebih sihat, bersenam dan
melakukan hobi yang anda gemari.

Kesimpulan

Kita semua mempunyai wanita yang paling kita sayang di dunia, tidak kiralah wanita tersebut berstatus ibu, isteri, kakak, adik atau merupakan seorang teman yang istimewa.

Sempena Hari Wanita Sedunia tahun 2020, jangan lupa hargai semua wanita yang berada di sekeliling anda!

Bersama-sama, kita meriahkan lagi sambutan tahun ini dengan menggunakan tanda pagar
#WanitaBangkitMendepaniCabaran
 di laman sosial masing-masing.


Kekurangan Vitamin D Tingkat Risiko Anak Hidap Skizofrenia

Bayi baru lahir dengan kekurangan
vitamin D
 mempunyai risiko menghidap
skizofrenia
 yang lebih tinggi di kemudian hari, pasukan penyelidik Australia dan Denmark melaporkan.

Penemuan ini boleh membantu mencegah beberapa kes penyakit dengan merawat kekurangan vitamin D semasa peringkat awal kehidupan.

Kajian yang diketuai oleh Profesor John McGrath dari University of Queensland (UQ) di Australia dan Aarhus University di Denmark, mendapati bayi baru lahir dengan kekurangan vitamin D mempunyai 44 peratus peningkatan risiko didiagnosis dengan skizofrenia sewaktu dewasa berbanding mereka yang mempunyai tahap vitamin yang normal.

Apa itu Skizofrenia?

Skizofrenia ialah penyakit mental kronik yang dikategorikan di bawah jenis gangguan psikotik. Ia mengganggu pemikiran, perasaan dan tingkah laku dengan simptom seperti halusinasi, khayalan dan gangguan kognitif. Penghidap keadaan mental ini seolah-olah telah terpisah daripada dunia realiti.

Beberapa faktor risiko dikaitkan dengan skizofrenia termasuklah sejarah keluarga, usia bapa yang tua, penyakit autoimun dan jangkitan virus, keracunan, dan pemakanan tidak seimbang semasa dalam kandungan, terutamanya dalam 6 bulan pertama. Penggunaan ubat perangsang atau perencat saraf juga didapati boleh meningkatkan risiko skizofrenia.

Kepentingan vitamin D

Vitamin D memainkan peranan penting dalam homeostasis dan kesihatan tulang.  Terhasil daripada kulit yang didedahkan dengan UVB daripada sinaran matahari, vitamin ini juga dianggap sebagai hormon neurosteroid yang penting. Ini bermakna ia memainkan peranan penting dalam perkembangan dan fungsi otak.

Kekurangan vitamin ini dikaitkan dengan obesiti, rintangan insulin, diabetes, hiperlipidaemia dan penyakit jantung, yang turut biasa ditemui dalam pesakit skizofrenia.

Kaitan kekurangan vitamin D dan Skizofrenia

Disebabkan janin yang sedang berkembang bergantung sepenuhnya kepada simpanan vitamin D ibu mengandung, penemuan tersebut menunjukkan bahawa memastikan wanita mengandung mempunyai tahap vitamin penting ini dengan mencukupi dapat mencegah beberapa kes skizofrenia, sepertimana suplemen folat memainkan peranan dalam pencegahan spina bifida.

Profesor McGrath, dari Institut Brain Queensland UQ, berkata kajian yang berdasarkan 2602 individu itu mengesahkan kajian terdahulu yang turut diketuai beliau yang mendapati kaitan antara kekurangan vitamin D neonatal dan peningkatan risiko skizofrenia.

Pasukan tersebut membuat penemuan ini dengan menganalisis tahap vitamin D dalam sampel darah yang diambil dari bayi baru lahir di Denmark antara 1981 dan 2000 yang kemudiannya menghidap skizofrenia sewaktu dewasa.

Para penyelidik membandingkan sampel mereka dengan individu dengan jantina dan tarikh kelahiran sama tetapi tidak mengalami skizofrenia.

Profesor McGrath juga mengetuai kajian Belanda 2016 yang mendapati hubungan antara kekurangan vitamin D prenatal dan peningkatan risiko autisme zaman kanak-kanak.

Oleh itu, pencegahan boleh dilakukan para ibu dengan pendedahan kepada cahaya matahari yang mencukupi dan pengambilan dalam diet seperti salmon, udang, kuning telur dan minyak ikan kod.

Baca Juga:

Skizofrenia: Apa yang Anda Perlu Tahu

5 Simptom Skizofrenia Yang Patut Anda Tahu


Elak Mi Kuning Kelat, Pahit Dan Berkapur, Cuba Petua Orang Lama Ini!

Anda menggoreng mee kuning pada pagi ini untuk sarapan suami dan anak-anak sebelum mereka keluar rumah. Namun, saat anda
menikmati hidangan
 tersebut, selera anda terganggu apabila mi kuning terasa agak berkapur dan pahit.

Terasa sayang untuk dibuang, maka terpaksalah menelannya juga walaupun sudah tidak berselera.

Jadi, bagaimanakah cara untuk menghilangkan rasa kapur pada mi? Baca penerangan di bawah ini.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Mengapa ada mee kuning terasa berkapur?

Tidak dinafikan, ada sesetengah jenama mi kuning yang kita beli akan terasa berkapur setelah dimasak.

Malah, lebih teruk lagi ia boleh menyebabkan rasa kelat atau pahit saat dimakan. Apakah yang menyebabkan mi terasa berkapur dan pahit?

Dalam pembuatan mi kuning, terdapat satu bahan yang turut digunakan semasa penghasilan mi berskala besar.

Ia disebut sebagai
natrium karbonat
 atau
sodium carbonate
 dan lebih dikenali sebagai air abu.

Bahan ini merupakan sejenis bahan alkali yang berfungsi menambah baik tekstur mee kuning.

Tekstur mi kuning yang lebih keras atau pejal menjadikan ia lebih tahan lama.

Selain natrium karbonat, ada sesetengah pengeluar mi juga menggunakan natrium hidroksida.

Namun, natrium hidroksida mempunyai nilai pH yang lebih tinggi dan bersifat mengakis berbanding natrium karbonat.

Sekiranya nilai pH
bahan alkali
 lebih tinggi, maka mi yang dihasilkan juga akan menjadi semakin kuning, lebih pejal dan lebih tahan lama.

Penggunaan natrium karbonat dan
natrium hidroksida
 inilah yang kadangkala boleh menyebabkan mi berasa pahit, kelat atau berkapur.

Adakah natrium karbonat ini berbahaya?

Tidak sama sekali.

Natrium karbonat atau natrium hidroksida banyak digunakan dalam proses pembuatan dan penghasilan makanan-makanan lain dan penggunaannya adalah dibenarkan.

Ia juga mempunyai status gred makanan (
food grade
) yang selamat untuk dikonsumsi.

Walau bagaimanapun, kuantiti yang digunakan mungkin boleh menyebabkan
perubahan rasa
 pada makanan yang dihasilkan selain kesan sampingan kecil.

Sebagai contoh, penggunaan natrium hidroksida yang berlebihan dalam pembuatan makanan mungkin boleh menyebabkan
sakit perut
 apabila dimakan.

Cara hilangkan kapur pada mee kuning

Kebiasaannya kita tidak mengetahui sama ada mi yang dibeli itu akan rasa berkapur atau tidak.

Jadi, untuk mengelakkan ia terasa berkapur setelah dimasak, anda boleh mencuba kaedah di bawah ini untuk hilangkan rasa kapur pada mi.

Cara-caranya ialah:

Keluarkan mi daripada pek pembungkusan. Kemudian, basuh bersih mi terlebih dahulu dengan menggunakan air paip yang mengalir.

Seterusnya, isikan air ke dalam satu bekas atau besen dan rendamkan mi dalam air tersebut.

Kemudian, taburkan gula ke dalam bekas mi tersebut. Anda boleh menggunakan sama ada
gula putih
 atau
gula perang
. Ia terpulang kepada anda.

Pastikan gula ditabur dengan rata pada mi dan biarkan mi direndam selama sekurang-kurangnya 10 minit. Lebih baik jika mi direndam selama 30 minit.

Setelah itu, buangkan air dan toskan mi tersebut. Bilas mi sehingga bersih dengan menggunakan air paip.

Setelah mee kuning ditoskan kali kedua, anda
boleh terus memasaknya
 mengikut selera anda.

Jangan risau, cara ini berkesan menghilangkan rasa dan bau berkapur yang ada pada mi yang dibeli.

Boleh juga rebus mi terlebih dahulu

Selain daripada cara di atas, anda juga
boleh merebus
 mi terlebih dahulu sebelum dimasak
atau digoreng
.

Merebus mi dengan air mendidih boleh membantu mengeluarkan sisa dan lebihan natrium karbonat yang mungkin ada pada mi yang dibeli.

Dengan itu, mi akan menjadi lebih sedap, lembut dan tiada rasa kapur.

 Jangan sesekali mencelur mi dengan tujuan menghilangkan rasa kapur kerana proses mencelur sahaja tidak memadai.

Proses mencelur tidak cukup kuat untuk menanggalkan kapur atau air abu yang ada pada mi tersebut.

Sebaiknya, lakukan teknik seperti di atas atau merebusnya terlebih dahulu.

Kesimpulan

Anda tidak perlu risau dengan kewujudan natrium karbonat atau natrium hidroksida dalam mee kuning kerana ia dibenarkan dalam pembuatan makanan yang diproses.

Selain itu, bahan alkali yang digunakan ini merupakan bahan dengan status gred makanan atau
food grade
 dan tentunya selamat untuk dimakan.

Jangan lupa untuk mencuba tip yang kami kongsikan di atas tadi ya.


Leukemia Mieloid Kronik

Definisi

Apa itu Leukemia Mieloid Kronik?

Leukemia ialah kanser sel darah putih. Dalam leukemia, sumsum tulang (tisu lembut di tengah-tengah tulang) menghasilkan terlalu banyak sel darah putih. Sel darah terbentuk dan berkembang di dalam sumsum dan kemudian bergerak ke dalam aliran darah. Leukemia boleh menjejaskan sel darah putih, sel darah merah dan platelet.

Jenis leukemia bergantung kepada jenis sel darah yang menjadi kanser. Terdapat empat jenis leukemia:

Leukemia limfositik kronik; (Chronic Lymphocytic Leukemia)

Leukemia mieloid kronik; (Chronic Myelogenous Leukemia)

Leukemia limfositik akut (Acute Lymphocytic Leukemia)

Leukemia mielogenus Akut (Acute Myelogenous Leukemia)

Istilah “kronik’ bermakna bahawa leukemia mieloid kronik cenderung untuk berkembang lebih perlahan daripada bentuk akut. CML menyebabkan sumsum tulang menghasilkan terlalu banyak sel darah putih yang tidak normal.. Sel-sel ini tidak berfungsi dengan baik, tidak boleh melawan jangkitan dan tidak akan mati. Selain itu, sel-sel kanser boleh menjejaskan sel-sel sihat, merosakkan keupayaan mereka untuk melaksanakan fungsi dengan baik.

Leukemia mieloid berlaku terhadap sel yang biasanya menghasilkan beberapa jenis sel darah putih seperti neutrofil, basophil, eosinofil dan monosit.

Apakah kebarangkalian Leukemia Mieloid Kronik?

CML berlaku kepada sesiapa pun tanpa mengira usia, namun kebiasaannya terhadap mereka yang berusia lebih daripada 60 tahun. Penyakit ini jarang ditemui dalam kanak-kanak. Kira-kira 20% daripada kes leukemia dewasa adalah leukemia mieloid kronik. CML tidak boleh dicegah dan biasanya tidak diwarisi daripada ibu bapa kepada anak.

Simptom-simptom

Apakah simptom-simptom Leukemia Mieloid Kronik?

CML kadangkala tidak menyebabkan sebarang simptom tetapi simptom yang mungkin berlaku ialah:

keletihan melampau;

anemia;

sesak nafas

penurunan berat badan yang tidak dapat dijelaskan;

jangkitan yang kerap dan lambat sembuh;

Hilang selera makan;

Gusi bengkak atau lebam;

Berpeluh;

Kulit pucat;

Demam;

Pendarahan;

Sakit tulang.

Anemia (kiraan sel darah merah rendah) dan trombocitopenia (kiraan platelet rendah) berlaku kemudian. Pesakit CML tahap teruk mungkin mengalami sakit kepala yang teruk atau sesak nafas (bilangan mieoblast tersekat dalam paru-paru dan otak tinggi).

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Anda perlu menghubungi doktor jika anda mempunyai sebarang simptom berikut:

Rasa sangat letih.

Penurunan berat badan tanpa sebab yang diketahui.

Berpeluh malam.

Demam.

Kesakitan atau rasa penuh bawah tulang rusuk sebelah kiri.

Jika anda mempunyai sebarang tanda atau simptom yang disenaraikan di atas atau anda mempunyai sebarang soalan, sila hubungi doktor anda.

Punca

Apakah Punca Leukemia Mieloid Kronik?

Puncanya tidak diketahui, tetapi benzena dan dos radiasi yang tinggi mungkin mempunyai kaitan. Sel-sel CML juga mengandungi keabnormalan kromosom (kromosom Philadelphia, yang ditemui dalam lebih daripada 95% pesakit CML). “kromosom Philadelphia’ adalah keadaan di mana sebahagian daripada DNA dari satu kromosom bergerak ke kromosom lain. Keabnormalan ini menyebabkan sumsum tulang menghasilkan enzim yang dipanggil
tyrosine kinase
, yang menyebabkan pengeluaran sel-sel darah putih berlebihan.

Faktor-faktor Risiko

Apakah yang meningkatkan risiko saya kepada Leukemia Mieloid Kronik?

Terdapat banyak faktor risiko leukemia mieloid kronik, seperti:

Pendedahan kepada radiasi, termasuk kilang radiasi, radiasi dalam peperangan atau rawatan radiasi untuk kanser lain.

Mereka yang lebih berusia mempunyai risiko yang lebih tinggi terhadap leukemia.

Jantian. CML cenderung melibatkan lelaki berbanding perempuan.

CML tidak diwarisi dalam keluarga.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Leukemia Mieloid Kronik didiagnosis?

Diagnosis dilakukan berdasarkan ujian darah dan sumsum tulang yang menunjukkan kiraan sel darah putih yang tinggi, kiraan platelet yang tinggi, dan kromosom Philadelphia dalam sel sumsum. Untuk biopsi sumsum tulang, jarum berongga yang panjang dimasukkan ke dalam tulang untuk mengeluarkan sampel sumsum untuk diteliti dengan mikroskop.

Bagaimana pesakit Leukemia Mieloid Kronik dirawat?

Pakar hematologi (pakar dalam penyakit darah) atau pakar onkologi (pakar kanser) bertanggungjawab terhadap pesakit CML. Rawatan biasa terdiri daripada ubat-ubatan atau pemindahan sumsum tulang (penggantian sumsum berpenyakit).

Rawatan ubat terbaik adalah imatinib (Gleevec). Dalam pemindahan sumsum, sumsum tulang tidak normal digantikan dengan sumsum sihat atau dirawat dengan ubat-ubatan. Penderma sumsum biasanya ialah saudara terdekat (abang, kakak) atau sukarelawan dengan sumsum yang padan. Terdapat banyak kesan sampingan pemindahan atau komplikasi termasuklah keguguran rambut dan sakit mulut, jangkitan, dan

penyakit cantuman lawan perumah (
graft versus host disease
) yang mengancam nyawa.

Bergantung kepada keadaan anda, doktor juga boleh mencadangkan kemoterapi atau terapi biologi untuk merawat CML. Rawatan ini biasanya diberikan sebagai tablet diambil melalui mulut, yang boleh mengurangkan pertumbuhan sel-sel leukemia.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Leukemia Mieloid Kronik?

Perubahan gaya hidup dan rawatan sampingan berikut mungkin dapat membantu anda menangani
 leukemia mieloid kronik:

Kekalkan gaya hidup yang aktif, tetapi bersenam dengan berhati-hati.

Tanya doktor anda tentang had diet.

Dapatkan suntikan flu pada waktu yang sesuai.

Berus gigi dengan berus gigi yang lembut. Cukur hanya dengan pisau cukur elektrik jika anda mempunyai CML yang agresif.

Maklumkan doktor anda jika anda mengalami simptom baru atau keletihan yang tidak dapat dijelaskan, penurunan berat badan, sakit di bahagian kiri abdomen, pendarahan, demam, sakit kepala yang teruk secara tiba-tiba, atau sesak nafas.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Selain Sapu Minyak Angin, Ibu Hamil Cuba 13 Tip Ini Legakan Sakit Perut Sembelit!

Selain daripada sapu minyak angin ketika hamil bagi menghilangkan ketidakselesaan perut, apakah ada cara lain yang boleh anda lakukan?

Kalau ingin tahu caranya, teruskan membaca perkongsian artikel ini.

Untuk mendapatkan lebih banyak info tentang Kehamilan, sila dapatkannya
di sini.

Masalah ketidakselesaan perut semasa hamil

Masalah ketidakselesaan perut bukanlah perkara luar biasa. Ini kerana dianggarkan hampir 38% wanita semasa hamil mengalami sembelit dan sehingga 80% berdepan keadaan loya.

Gejala kehamilan
 yang tidak menyelesakan ini boleh menjejaskan perjalanan harian bakal ibu seperti dalam menentukan apa yang boleh dimakan dan menguruskan berat badan
ketika mengandung
.

Gejala kehamilan #1: Sapu minyak angin ketika hamil untuk hilangkan loya

Walaupun digelar
morning sickness
, tetapi ia boleh berlaku pada bila-bila masa sepanjang hari. Dianggarkan 70-80% wanita bergelut dengan rasa meloya dan muntah.

Anda mungkin tiada selera, tetapi makan sesuatu sebaik sahaja bangun dapat membantu merawat loya.

Nutrien tertentu juga boleh membantu mengatasi loya semasa kehamilan ini. Sebagai contoh, vitamin B6 dilihat dapat mengatasi loya berkaitan kehamilan dan mual pagi.

Gejala kehamilan #2: Sembelit

Kebanyakan individu pasti pernah mengalami sembelit, tetapi ia lebih cenderung terjadi semasa
berbadan dua.
 Perubahan hormon dalam badan sewaktu mengandung meningkatkan potensi untuk sembelit.

Semasa hamil, setiap hari tubuh akan berubah sedikit demi sedikit. Keadaan rahim yang semakin membesar akan menyesakkan sistem penghadaman dan memperlahankan keadaan.

Perubahan dalam tahap hormon, termasuk peningkatan tahap progesteron dan pengurangan tahap motilin boleh mengakibatkan sembelit.

Keadaan ini akan mula dirasai apabila tahap hormon dalam badan meningkat bagi menyokong kehamilan. Ia boleh berlaku seawal bulan kedua atau ketiga
trimester pertama.

Selain sapu minyak angin ketika hamil, ini cara lain hilangkan ketidakselesaan perut

Berikut beberapa petua yang boleh dicuba bagi mengatasi masalah perut meragam dan tidak selesa:

1. Makan dengan kerap

Perut kosong boleh memburukkan lagi rasa meloya. Jadi makan hidangan bersaiz kecil atau snek yang mudah diambil seperti segenggam kacang atau kraker setiap 1-2 jam.

2. Pilih protein

Simpan bekalan snek berprotein tinggi di rumah. Ia menawarkan kelegaan lebih lama daripada rasa loya berbanding makanan tinggi karbohidrat atau lemak.

Pilihan terbaik adalah seperti yogurt, keju kotej, susu, kacang dan bijian.

3. Makanan masam

Rasa masam dipercayai dapat mengekang loya. Cuba hisap hirisan
buah sitrus
 seperti lemon, oren atau limau. Gula-gula berperisa lemon juga boleh membantu.

4. Aroma menenangkan, kaedah boleh dicuba selain sapu minyak angin ketika hamil

Aroma minyak pati seperti pudina atau lemon boleh membantu meredakan gejala loya dengan cepat.

Untuk hasil yang pantas, titik beberapa titisan minyak pati ke atas bebola kapas dan hidu untuk beberapa ketika.

5. Elakkan berbaring selepas makan

Tabiat itu harus dielakkan kerana ia menghalang penghadaman dan membuatkan anda mual.

6. Sebelum menggosok gigi

Memberus gigi
 sejurus selepas makan boleh mencetuskan refleks muntah.

Cara terbaik adalah untuk memberus gigi sekurang-kurangnya selepas 30 minit atau lebih selepas makan.

7. Kalau ingin sapu minyak angin ketika hamil, elakkan memilih bauan kuat

Ada sesetengah bau yang langsung tidak mendatangkan masalah sebelum kehamilan boleh menyebabkan ketidakselesaan perut. Keadaan ini dipengaruhi oleh peningkatan hormon kehamilan.

Penyelesaian yang boleh dilakukan adalah untuk menghindari sebarang bau kuat atau yang boleh menimbulkan rasa tidak selesa ini buat sementara.

8. 20-30 minit senaman sederhana 3x seminggu semasa hamil

Kurang bergerak ketika berbadan dua adalah perkara biasa, tambahan pula anda sedang membawa berat tambahan.

Namun duduk tidak bagus untuk usus sekiranya anda mengalami sembelit. Jadi cadangan terbaik adalah untuk melakukan senaman ringkas yang selamat dan dapat merangsang otot dalam usus.

9. Mencuba vitamin pranatal berbeza

Kandungan zat besi dalam
vitamin pranatal
 mungkin tinggi sehingga menyukarkan sistem pencernaaan anda. Berundinglah dengan pakar untuk menukar kepada vitamin lain.

Selain sapu minyak angin ketika hamil #10. Pengambilan air mencukupi penting

Kekal terhidrat semasa mengandung boleh membantu meredakan loya dan juga mengatasi sembelit.

Anda memerlukan lebih banyak cecair untuk menyokong kehamilan dan melembutkan najis.

Selain air kosong yang ditambahkan perahan lemon atau hirisan halia ke dalam air, anda juga boleh mencuba minuman lain seperti susu, smoothie, teh dan jus tanpa tambahan gula.

Baca juga:

11. 25-30 gram makanan tinggi serat setiap hari

Jika anda mengalami sembelit, ia berkemungkinan disebabkan anda tidak makan serat dengan secukupnya.

Di samping sapu minyak angin ketika hamil, pengambilan serat yang mencukupi dapat membantu
mengatasi masalah sembelit
.

Anda boleh mendapatkan serat daripada buah-buahan, sayuran, bijirin penuh, kekacang, kacang pis dan lentil.

12. Gelang tangan untuk mual pagi

Gelang tangan ini dipercayai dapat membantu mengekang rasa mabuk laut dengan memberi tekanan pada titik tekanan P6 di pergelangan tangan. Ia juga boleh mengurangkan mual pagi.

13. Dapatkan rehat

Disarankan bakal ibu mendapatkan tidur malam yang mencukupi dan lena serta menghirup udara segar.

Ia membantu mengekalkan kesihatan diri dan
bayi dalam kandungan
 serta membantu menghindari loya.

Jika terdapat sebarang pertanyaan mengenai keadaan diri semasa hamil, berundinglah dengan doktor untuk mendapatkan lebih kepastian.


5 Petua Hilangkan Bengkak Kaki Kencing Manis, Antaranya Garam Dalam Gambar Ini!

Sebenarnya,
 ada banyak komplikasi kondisi diabetes
 termasuk bengkak kaki. Disebabkan itu pula, ramai yang mungkin mahu tahu petua hilangkan bengkak kaki kencing manis.

Persoalannya, apa antara petua hilangkan bengkak kaki kencing manis? Adakah ia
dalam bentuk klinikal atau tradisional
? Jom terus baca artikel ini untuk tahu lebih lanjut lagi.

Untuk mendapatkan lebih banyak info tentang Kencing Manis, sila dapatkannya
di sini.

Apa kaitan diabetes dengan bengkak kaki?

Pembengkakan pada kaki atau bahagian sekitar
 seperti buku lali, jari serta tumit itu biasa terjadi akibat edema – apabila cecair di dalam tisu itu terkumpul dan terperangkap.

Selain edema yang juga boleh berlaku kepada semua anggota tubuh badan lain, bengkak kaki juga boleh terjadi apabila individu itu merupakan salah seorang penderita penyakit diabetes.

Kenapa? Ia mungkin bukan angkara diabetes itu sendiri, tetapi faktor risiko yang berkaitan seperti:

Obesiti

Badan tidak aktif

Masalah jantung

Masalah hati

Masalah buah pinggang

Kondisi vena kronik

Kondisi urat varikos

Jangkitan kuman

Kesan sampingan ubatan

Dalam kes jarang berlaku, edema pada kaki juga mungkin terjadi akibat individu mengambil
suntikan insulin yang berlebihan
 sekali gus mengganggu keseimbangan hormon.

Ada kemungkinan bahawa ia mungkin akan kekal lama dan sukar untuk hilang kerana tiada sebarang rawatan, ubatan atau tindakan yang diambil. Jadi, apa anda boleh buat?

Petua hilangkan bengkak kaki kencing manis!

Sekiranya kondisi ini terjadi kepada anda, jangan berdiam diri sahaja dan segera berjumpa doktor untuk berbincang tentang segala ubatan, rawatan atau tindakan yang perlu.

Anda juga mungkin mahu cuba beberapa petua hilangkan bengkak kaki kencing manis berikut:

#1. Pakai sarung kaki terapi

Ada sejenis sarung kaki terapi yang boleh membantu anda untuk mengekalkan tekanan dengan kadar yang tepat pada kaki.
Ia penting untuk melancarkan sirkulasi darah di situ
.

Anda boleh cari stoking ini di mana-mana farmasi, klinik, hospital atau pasar raya. Ia juga ada banyak jenis dan saiz. Pastikan anda beli yang tepat untuk ia berkesan dengan lebih baik.

Namun jika sarung kaki terapi ini tidak menghilangkan kebengkakan sebaliknya mendatangkan kesakitan atau sebarang ketidakselesaan, segera tanggalkannya dan cari alternatif lain.

#2. Jaga posisi kaki anda

Selain itu juga,
 posisi kaki anda yang bengkak itu sangat penting
. Kaki tidak boleh berada terlalu lama di bawah atau ke bawah kerana cecair akan turun pada kaki anda itu.

Sebaliknya, cuba untuk posisikan kaki anda di atas atau ke atas agar cecair tidak turun pada kaki. Posisi yang paling baik untuk kaki bengkak diabetes adalah pada paras dada.

Anda mungkin boleh menggunakan bantuan seperti bantal, tali atau objek lain mengikut kreativiti dalam usaha memastikan kaki anda itu kekal berada pada paras dada anda.

Petua hilangkan bengkak kaki kencing manis #3. Garam Epsom

Pernah dengar tentang garam epsom? Jika masih belum, anda perlu tahu garam ini adalah sejenis sebatian magnesium sulfat yang
bagus jika tubuh badan bengkak dan sakit
.

Cara untuk gunakannya juga amat mudah iaitu campurkan garam ini ke dalam baldi berisi air dengan suhu suam dan rendamkan kaki anda yang bengkak itu selama 15 ke 20 minit.

#4. Kekal hidrasi tubuh badan

Mungkin ramai yang akan fikir bahawa perlu kurang minum air kosong agar cecair pada kaki yang bengkak itu turut kurang. Salah, ini kerana ia mungkin adalah sebaliknya.

Untuk pengetahuan anda semua, minum lebih banyak air itu akan buat cecair di dalam tubuh badan individu juga keluar dengan lebih banyak melalui proses perkumuhan.

Lama-kelamaan,
 pengambilan 8 ke 10 gelas air kosong sehari
 mungkin mampu membantu mengurangkan bengkak kaki anda itu. Walau bagaimanapun, dapatkan nasihat daripada doktor tentangnya.

Petua hilangkan bengkak kaki kencing manis #5. Bergerak

Akhir sekali, tiada petua yang lebih penting untuk hilangkan bengkak kaki kencing manis berbanding bergerak. Ini kerana pergerakan itu akan membantu proses penyembuhan edema kaki ini.

Sudah terang lagi bersuluh bahawa badan yang tidak aktif itu adalah salah satu risiko bengkak kaki akibat diabetes. Jadi,
anda mungkin hanya perlu lebih banyak bergerak
.

Konklusinya,
 jangan biar edema atau bengkak kaki angkara diabetes
 ini berlaku dan berulang. Segera jumpa doktor jika ada yang tidak kena pada kaki dan tubuh badan anda!


Anak Anda Dirogol: Apa Tindakan Seterusnya?

Rogol merujuk kepada perlakuan seksual tidak rela atau secara paksa. Kejadian ini boleh berlaku kepada setiap jantina dan umur. Rogol adalah serangan seksual dan merupakan satu jenayah. Mangsa rogol memerlukan rawatan, bimbingan serta sokongan yang sebetulnya.

Bagaimana untuk mengetahui anak anda telah dirogol?

Dalam banyak kes, kanak-kanak memilih untuk tidak memberitahu ibu bapa mereka berkenaan dengan serangan seksual. Namun, jika anak anda tidak memberitahu anda, terdapat beberapa tanda mereka mengalaminya seperti:

Ketidakselesaan, kemarahan dan ketakutan

Kemurungan, kebimbangan dan kerisauan

Gemar bersendiri

Masalah tidur

Hilang selera makan

Hilang tumpuan

Berikut merupakan tanda-tanda kondisi psikologi yang dipanggil post-traumatic stress disorder (PTSD) atau dikenali sebagai sindrom trauma rogol. Jika anda dapat mengesan simptom ini terdapat pada anak anda, pastikan anda sentiasa berada di samping anak anda dan mengingatkan bahawa anda selalu berada di samping mereka. Jika anak anda masih tidak yakin dengan anda, segera rujuk pakar terapi.

Dapatkan rawatan

Terdapat 2 kategori rogol, iaitu:

Rogol yang terjadi kurang daripada tempoh 72 jam:
 Anda perlu membawa anak anda ke hospital dan memanggil polis. Di hospital, anak anda akan diperiksa untuk penyakit seksual yang berjangkit atau sexual transmitted diseases (STD) dan trauma. Dinasihatkan untuk mendapatkan rawatan perubatan sebelum anak anda membersihkan diri agar senang untuk mencari bukti.

Rogol yang terjadi lebih daripada tempoh 72 jam:
 Anda masih perlu membuat laporan kepada pihak polis untuk mendapatkan rawatan perubatan.

Bagaimanakah pemeriksaan tersebut dijalankan?

Sebelum pemeriksaan, pakar perubatan atau pekerja sosial akan mendengar tentang apa yang terjadi daripada mulut anak anda sendiri. Ini akan membantu rawatan dan penyiasatan kelak. Kemudian, mereka akan bercakap tentang apakah yang perlu dijangkakan semasa pemeriksaan dan meminta kebenaran ibu bapa.

Anak anda akan diperiksa untuk STD. Sekiranya anak anda perempuan, mangsa juga akan dirawat sekiranya berlaku kehamilan yang tidak dirancang. Pakar perubatan akan memeriksa anak anda untuk sebarang trauma yang terjadi akibat kejadian tersebut. Kemudian, mereka akan memeriksa sama ada terdapat apa-apa yang ditinggalkan oleh si perogol seperti rambut, kuliy, kuku atau sebarang cecair yang terdapat pada baju atau badan mangsa. Mereka juga akan membuat pemeriksaan untuk memastikan anak anda dirogol menggunakan dadah atau tidak. Gambar sebarang kecederaan akan diambil untuk tujuan dokumentasi.

Kesan jangka panjang emosi mangsa

Mangsa rogol selalunya akan mengelak dari membicarakan isu ini kerana takut akan memori buruk tersebut. Namun, untuk penyembuhan yang lebih baik dan jangka panjang, sokongan dari aspek emosi oleh profesional yang terlatih sangat diperlukan. Menyokong dan membantu mangsa dari aspek emosi adalah yang sangat penting untuk mengelakkan mangsa mengalami masalah emosi yang boleh menjurus kepada masalah perlakuan seperti depresi dan mencederakan diri sendiri.

Hello Health Group
 tidak menyediakan nasihat perubatan, diagnosis, atau rawatan.


Asas Cara Menjaga Kebersihan Diri Lengkap Dari Hujung Rambut Ke Hujung Kaki!

Dalam usaha untuk
 menjadi individu yang tinggi kualiti
, kita semua perlu tahu cara-cara menjaga kebersihan diri di samping kecantikan dan kesihatan tubuh badan. Persoalannya, bagaimana anda boleh merealisasikan hasrat ini dengan total? Jom terus baca artikel ini!

Untuk mendapatkan lebih banyak informasi berkenaan Habit Sihat, anda boleh klik
di sini
.

Kepentingan asas cara menjaga kebersihan diri

Sebenarnya, syarat utama untuk individu mencapai kualiti tertinggi dalam hidup itu terletak pada bagaimana cara mereka menjaga kesihatan, kecantikan dan kebersihan diri masing-masing.

Khususnya dalam aspek kebersihan, ini adalah sangat penting demi melawan jangkitan, mencegah alahan, mengelak bau busuk di samping memastikan diri sentiasa suci daripada anasir tidak baik.

Mungkin ada individu yang
cenderung fokus kepada kebersihan persekitaran
 mereka sahaja tetapi agak kurang dalam cara menjaga kebersihan diri sedangkan kedua-duanya adalah sama mustahak.

Memandangkan
kita semua kini hidup di dalam era endemik COVID-19
 di samping pelbagai lagi penyakit angkara bakteria serta virus yang kian menular seperti
monkeypox
 dan lain-lain, adalah sangat penting untuk kita tahu asas cara menjaga kebersihan diri.

Rambut & kulit kepala

Rambut adalah mahkota individu yang perlu dijaga dengan baik untuk
 memastikan ia kekal lebat, lembut, lembap dan licin
. Tanpa cara menjaga kebersihan diri yang baik, rambut mudah rosak.

Sebenarnya, bukan sukar untuk menjaga kebersihan rambut dan kulit kepala. Beberapa rutin atau
produk yang penting adalah syampu, perapi, pelembut
 dan mungkin serum atau tonik jika perlu.

Sebaiknya, individu wajar syampu rambut sekurang-kurangnya 2 ke 3 kali sahaja dalam seminggu. Pencucian yang terlalu banyak mungkin akan menyebabkan rambut dan kulit kepala anda kering.

Disebabkan itu pula, penggunaan perapi, pelembut
dan lain-lain produk rambut adalah mustahak
!

Kebersihan wajah

Kebersihan kulit muka begitu penting kerana ia adalah aset dan imej utama seorang individu. Pun begitu, wujud banyak jenis masalah yang mungkin agak biasa terjadi pada wajah anda termasuk:

Jerawat

Jeragat

Komedo (
whitehead
,
blackhead
)

Kulit kering

Kulit berminyak

Kulit berparut

Kulit berkedut

Tona kulit tidak sekata

Meskipun tidak semua, beberapa daripada masalah di atas ini mungkin boleh selesai jika individu menjaga tahap kebersihannya. Caranya, adalah dengan
mengamalkan rutin dan produk yang sesuai
.

Sebelum itu, anda perlu tahu jenis kulit anda terlebih dahulu untuk tahu apa yang ideal buat anda.
Sentiasa ingat untuk cuci muka sekurang-kurangnya
 sekali ketika siang dan sekali ketika malam.

Kebersihan mulut

Mulut atau oral merangkumi bibir, gigi, gusi, lidah, lelangit dan lain-lain organ yang amat penting untuk individu itu berkomunikasi di antara satu sama lain.
 Bayangkan jika ia kotor dan busuk
?

https://wp.hellodoktor.com/kesihatan-mulut/mulut-lain/tip-mengubah-nafas-berbau-anda/

Perkara paling penting dalam aspek kebersihan mulut adalah memberus gigi. Ini mesti dilakukan sekurang-kurangnya 2 kali sehari ataupun setiap kali selepas anda makan untuk ia kekal bersih.

Dalam pada itu, individu juga dinasihatkan untuk berhenti melakukan tabiat buruk seperti menghisap rokok, meminum alkohol serta mengambil makanan berbau kuat untuk mencegah masalah bau mulut.

Jika anda ada apa-apa masalah berkaitan oral,
usah malu atau takut untuk berjumpa doktor gigi
!

Penjagaan alat sulit

Alat kelamin manusia – zakar untuk lelaki dan faraj untuk wanita bakal memainkan dua peranan penting di dalam kehidupan iaitu perkumuhan serta pembiakan. Kalau ia tidak bersih, maka akan
lebih tinggi risiko untuk individu terkena STD
!

Ada banyak jenis STD yang biasa terjadi termasuk herpes, sifilis, genorrea, klamidia dan lain-lain. Tidak menjaga kebersihan adalah salah satu faktor risiko yang boleh menjadi punca kondisi ini.

Jadi, apa yang anda boleh buat? Individu mesti cakna cara-cara menjaga kebersihan diri terutama alat sulit masing-masing. Sebenarnya, dengan hanya mencuci dengan air dan sabun itu belum memadai.

Pertimbangkan juga untuk
mencukur bulu dan menyental daki

pada kadar kekerapan yang ideal. Ini adalah antara cara menjaga kebersihan diri yang juga penting.

Kebersihan tangan

Tangan
adalah anggota dalam tubuh badan yang paling banyak digunakan
 untuk menyentuh dan memegang sesuatu. Maka, ia akan sangat mudah terdedah kepada pelbagai jenis mikrob termasuk bakteria, virus, parasit dan macam-macam anasir lain.

Menurut Pengarah Bersama Elizabeth Scott, tangan manusia adalah anggota yang paling penting kerana ia adalah ‘penghubung’ segala benda yang bakal masuk atau keluar daripada tubuh badan.

“Individu tidak boleh kawal apa yang bakal terdedah pada tangan namun masih mampu menjaga tahap kebersihan tangan dalam usaha untuk melawan segala jenis penyakit,” jelas beliau lagi.

Caranya? Tentu sahaja dengan
 menggunakan air dan sabun atau
hand sanitizer
. Sebaiknya, sila cuci tangan anda setiap kali sebelum dan selepas buat aktiviti rutin seperti makan dan minum.

Kebersihan kaki

Sama juga seperti tangan, anggota kaki turut bakal terdedah dengan pelbagai jenis mikrob di luar sana. Namun, ia mungkin agak selamat kerana lebih kerap tertutup dengan kasut atau selipar.

Mungkin masalah yang biasa berlaku padanya adalah kaki berbau akibat sarung kaki yang kurang sesuai. Selain mengenakan fabrik ideal dengan kulit, cucilah kaki dengan cara yang tepat.

Dalam pada itu,
 jangan lupa untuk potong kuku kaki dan tangan
 agar ia kekal pendek dan bersih. Bagi kuku tangan, sekali seminggu adalah amat memadai manakala kuku kaki yang tumbuh lebih lambat itu mungkin perlu dipotong sekali dalam 2 atau 3 minggu.

Kawasan yang di celah-celah

Selain alat sulit, ada lagi kawasan di celah-celah yang selalu diabaikan ketika mandi seperti ketiak, leher, punggung, kelangkang dan lain-lain.
Mungkin ia tersorok namun tidak boleh diabaikan
 ya?

Cara menjaga kebersihan diri untuk kawasan yang di celah-celah ini juga perlu dibersihkan ketika mandi dengan lebih baik dan teliti. Maka,
 sila ambil masa lebih lama ketika mandi
 selepas ini!


Pesakit Gastrik Nak Cuba Puasa Penuh Tahun Ini? ELAK 6 Benda Ini & Amal 6 Perkara Berikut

Adakah
gastrik
 menghalang seseorang untuk berpuasa? Namun ia bukan suatu keadaan yang disengajakan dan sering terjadi apabila perut kosong atau lambat diisi. Oleh itu ia sangat mudah terjadi ketika berpuasa.

Apakah tanda-tanda penyakit gastrik?

Antara tanda-tanda penyakit gastrik adalah :

Sakit di bahagian ulu hati

Kembung perut

Sendawa yang kerap

Loya dan muntah

Muntah darah atau najis berwarna hitam

Tip berpuasa bagi pesakit gastrik

Elakkan

Makanan bergoreng, buah-buahan citrus, produk berasaskan buah tomato

Makanan segera dalam tin/proses

Minuman bergas dan berkafein

Merokok

Tidur sebaik sahaja sahur dan berbuka

Berbuka dengan kuantiti yang banyak

Amalkan

Kurma kerana sumber gula sangat baik, berserat tinggi, mempunyai kalium dan magnesium

Amalkan karbohidrat atau makanan yang lambat cerna

Makanan dimasak secara panggang dan rebus

Berbuka dalam kuantiti sederhana dan jarakkan pengambilan makanan

Minum air kosong sekurang-kurangnya 2.5 liter sepanjang Ramadan

Makan ubat pada waktu sahur jika sekali sehari dan waktu berbuka dan sahur jika dua kali sehari

Berjaga-jaga

Minum air seperti jus buah-buahan bukan berasid dan minuman yang mempunyai banyak kalium sebanyak mungkin antara waktu berbuka puasa dan sebelum tidur supaya badan dapat melaraskan tahap cecair untuk hari berikutnya.

Jika anda kelihatan letih, lesu dan pucat, komplikasi gastritis adalah pendarahan dalam perut serta kekurangan zat besi untuk pembentukan hemoglobin (darah merah).

Kajian menunjukkan kandungan asid paling tinggi pada waktu tengah hari. Oleh itu, jika mengalami
gastrik yang teruk
, dapatkan pandangan doktor kerana puasa mungkin memudaratkan.